Novi general MTS Centar Bender Grundvik iz Švedske\nBrigadni general Multinacionalne brigade Centar, Pir Lodin danas je predao dužnost novom komandantu Berndu Grundviku iz Švedske. Ceremonija je održana u kampu „Vila“ u Lipljanu. Nakon primopredaje dužnosti odlazeći general Lodin izjavio je KIM radiju da je bezbednosna situacija na centralnom Kosovu stabilna i da su poslednji dani protekli bez incidenata. Prema njegovim rečima KFOR je spreman da reaguje u slučaju da do incidenata dođe. „Trenutna situacija je stabilna, nije bilo nikakvih incidenata u poslednjih nekoliko dana, pa smatram da imamo sasvim zadovoljavajuću situaciju u našoj zoni odgovornosti. Ukoliko dođe do pogoršanja situacije, KFOR je spreman da reaguje, direktno i odlunčo“. Lodin upozorava da nasilje na Kosovu ne može doneti dobro nikome, posebno onakvo od marta 2004 godine. „Mislim da smo sada veoma dobro pripremljeni, imamo dobru opremu, i dobro smo istrenirani, iako se nadamo da do takvih događaja neće doći. Glavna stvar na Kosovu je da narod shvati da niko neće ništa dobiti nasiljem, a svima će doneti korist samo mirna situacija“. Na pitanje ima li informacija da se neke radikalne grupe pripremaju da naprave haos, Lodin je rekao da nema takve informacije. Novopridošli general Bender Grundvik obećao je da će pripadnici Multinacionalne brigade Centar nastaviti da stanovništvu pružaju bezbedno okruženje i da će uvek imati na umu da je svrha njihvog prisustva da pomognu stanovništvu centralnog Kosova. „Nastaviću kvalitetan posao, radićemo i dalje na očuvanju bezbedne i stabilne situacije“. Multinacionalne snage Sever u svom sastavu imaju 1. 700 vojnika iz Republike Češke, Finkse, Irske, Letonije, Slovačke i Švedske. Primopredaji dužnosti u kampu „Vila“ u Lipljanu prisutvovao je i komandant KFOR-a general pukovnik Ronald Kater.


Ministarstvo regionalnog razvoja i lokalne samouprave raspisalo je danas konkurs za dodelu bespovratnih sredstava za povećanje regionalne i lokalne konkurentnosti i sufinansiranje učešća regionalnih razvojnih agencija i lokalne samouprave u realizaciji projekata.\nSredstva se mogu koristiti za sufinansiranje infrastrukturnih troškova, građenja, dogradnje, adaptacije i investicionog održavanaja objekata srednjih preduzeća za potrebe usklađivanja sa standardima CE, HACCP, ISO 16949, GOSR-R, KOSHER.\nMinistarstvo će sufinansirati sa 20 odsto vrednosti projekata APPA, bez PDV-a, a maksimalan iznos odobrene pomoći ne može biti veći od tri miliona dinara. Ako više partnera učestvuje u projektu, pravo na sredstva imaju svi srazmerno učešću, a sredstva dobija nosilac projekta koji je odgovoran za raspdelu.\nMinistarstvo će sufinansirati izradu projektno-tehničke dokumentacije za projekte poslovne infrastrukture lokalnih samouprava do dva miliona dinara, u zavisnosti od razvijenosti područja. Ta dokumetacija mora biti urađena do 30. juna.\nMinistarstvo će sufinansirati opravdane troškove od ukupnog iznosa neophodnog za konfinansiranje projekta koje su obezbedile lokalne samouprave, a koji ne mogu preći iznos od pet miliona dinara, bez PDV-a.\nSve aktivnosti za koje se traži sufinansiranje moraju da budu završene do 31. oktobra 2014. godine.\nJavni poziv će biti otvoren do 1. novembra, odnosno dok se ne utroše raspoloživa sredstva.


UŽAS! Islamski terorista uhapšen na granici BIH - SRBIJA, planirao da stigne do Beograda! - Dnevni Žurnal\nUŽAS! Islamski terorista uhapšen na granici BIH – SRBIJA, planirao da stigne do Beograda!\nGranična policija BiH uhapsila radikalnog pripadnika ISIS Enesa Mešića, koji je pokušao da ilegalno uđe u Srbiju. Mešić, koji je u Sarajevu osuđivan zbog pomaganja teroristima, kod sebe imao 5.000 evra i obeleženu kartu Beograda\nGranična policija BiH uhapsila je u utorak radikalnog islamistu, pripadnika ISIS Enesa Mešića prilikom pokušaja da ilegalno pređe granicu i uđe u Srbiju!\nOpasni džihadista uhapšen je u mestu Rudo, a kod sebe je imao 5.000 evra i obeleženu kartu Beograda, zbog čega nadležni sumnjaju da je nameravao da organizuje terorističku akciju u Beogradu!\nKako saznajemo, Enes Mešić je zadržan u pritvoru i predat je bosanskoj Agenciji za istragu i zaštitu (SIPA). Mešić je jedan od najradikalnijih islamista u regionu, a prošle godine u oktobru osuđen je u Sarajevu na tri godine zatvora zbog učestvovanja u akcijama ISIS na sirijskom ratištu. Na slobodi je čekao poziv na odsluženje kazne i bio je pod nadzorom SIPA.\n– U istočnoj Bosni, na području Rudog, priveden je radikalni islamista Enes Mešić, pripadnik Islamske države, u pokušaju da ilegalno pređe granicu sa Srbijom i ponovo se priključi toj terorističkoj organizaciji. Mešić je predat u nadležnost državne policijske Agencije za istrage i zaštitu (SIPA) jer je u pitanju osoba koja je bila na popisu onih koji se nalaze pod prismotrom zbog najtežih krivičnih dela – ističe Dujkovićeva.\nZa šta je osuđen Enes Mešić\nKako prenose sarajevski mediji, Mešić je ranije živeo u zatvorenoj islamskoj selefijskoj zajednici u Gornjoj Dubnici kod Kalesije i smatra se za najradikalnijeg pripadnika tog pokreta. Uhapšen je u akciji “Damask” 2014.\ngodine zbog sumnje da je počinio krivično delo terorizam, da bi 31. oktobra 2016. godine bio osuđen na tri godine zatvora. O kakvom čoveku je reč svedoči i podatak da je 2013. godine pokušao da obreže svoju suprugu Amelu B. (22), kojoj je naneo teške povrede genitalija!\nMinistar policije Nebojša Stefanović kaže za Informer da je i naša policija učestvovala u akciji hapšenja opasnog džihadiste.


Turski grad Denizli želi da se pobratimi sa Sarajevom | Grad Sarajevo\nPoželjevši dobrodošlicu, gradonačelnica Borovac u ime Grada i građana Sarajeva zahvalila se Vladi i narodu prijateljske R Turske na pomoći pruženoj tokom agresije, te u postratnom razvoju Sarajeva i BiH. Gradonačelnica je upoznala goste o historiji i tradiciji Sarajeva naglasivši da Sarajevo baštini kulturu i tradiciju koja se proteže još od vremena osmanskog perioda u BiH.\n– Sarajevo, koji je od samog svog postanka predstavljao sretan spoj starog i novog, Istoka i Zapada, danas izrasta u moderan evropski grad sa željom da se sa svim svojim osobenostima što prije pridruži EU. Iako imamo razvijene prijateljske odnose sa nekoliko turskih gradova, voljeli bismo da su te veze još jače, posebno privredne, jer su Sarajevo i BiH pogodno područje za ulaganje stranih investicija – istakla je gradonačelnica Borovac.\nGradonačelnica je dodala da Grad posebnu pažnju posvećuje obnovi naše kulturno-historijske baštine koja sa svojom karakterističnom arhitektorom pruža izuzetne mogućnosti za razvoj turizma. Također je istakla Baščaršiju, najatraktivniji turistički dio grada, te ukazala na aktivnosti koje se vode na stvaranju preduvjeta za nominaciju Baščaršije na UNESCO-vu listu kulturne baštine.\nNihat Zeybecki, načelnik turskog grada Denizlija, koji je izrazito turistički centar R Turske, ukazao je na uspostavljanje i razvijanje saradnje sa Gradom Sarajevom u oblasti turizma.\n– Zainteresirani smo za obnovu i ulaganje u građevine iz osmanskog perioda kao simbole grada Sarajeva. Također bismo voljeli da se naš grad Denizli pobratimi sa Sarajevom, što bi predstavljalo okosnicu konkretnih budućih odnosa naša dva grada – kazao je načelnik Zeybecki.\nOdržana sportsko-revijalna manifestacija \_"Ski Legends Hit Challenge\_" na Bjelašanici\nDirektor ZOI \_'84. na današnjoj press konferenciji najavio produžetak sezone klizanja na više od tri mjeseca


LDP: Saopštiti sve podatke o rušenju objekata u Savamali\nBeta 28. aprila 2016. 15:25\nLiberalno demokratska partija (LDP) Beograda zatražila je danas od ministra unutrašnjih poslova Nebojše Sefanovića da u najskorijem roku obavesti javnost o svim pojedinostima u vezi sa rušenjem objekata u Savamali.\n„Ukoliko se ne otkrije ko je dao sebi za pravo da pošalje bandu sa fantomkama da bez naloga i bilo kakvog pravnog objašnjenja u sred noći sruši zgradu u centru Beograda, bila bi to jedna od najvećih sramota u istoriji našeg glavnog grada i naše zemlje“, naveo je LDP u saopštenju.\nTa stranka je dodala da ako je u 2016. godini moguće da neko ruši po Beogradu, a da na tako nešto policija ne reaguje i okreće glavu, onda je jasno da „više niko u Beogradu i Srbiji ne može da se oseća sigurno u takvom stanju anarhije i bezvlašća“.\nU noći izmedju nedelje i ponedeljka grupa od oko 30 nepoznatih osoba, uz pomoć bagera, srušila je nekoliko privatnih objekata u Savamali. Nakon što je slučaj privukao pažnju javnosti, poverenik za informacije od javnog značaja Rodoljub Šabić tražio je informaciju od gradskih vlasti zbog čega su ti objekti porušeni i ko ih je srušio, ali je iz Skupštine grada Beograda saopšteno da grad nema nikakve veze sa tim slučajem.\nDjerlek: Vakcinacija u prvom kvartalu naredne godine\nCLS: Štetno i nelogično povećanje poreza na imovinu u…\nNarodna stranka: Zagadjenje vazduha je zločin za koji je…


Tanjug 30. marta 2020. 12:13\nBEOGRAD – Britanska agencija Rojters izvestila je danas o programu mera za oporavak srpske privrede koje je najavio predsednik Srbije Aleksandar Vučić.\nAgencija prenosi da je Vučić rekao da je Srbija planira da ponudi oko pet milijardi evra u pozajmnicama i subvencijama za pomoć preduzećima, pogođenim korona virusom, kao i da se razmišlja da svi punoletni građani Srbije dobiju na poklon po 100 evra.\nRojters ističe i da je agencija Fič Rejtings (Fitć Ratings) prošle nedelje potvrdila kreditni rejting Srbije na nivou BB+ sa stabilnim izgledom za dalje poboljšanje, uprkos krizi izazvanoj virusom korona.\nĐentiloni:Sredstva iz EU fonda prvo za rešavanje krize\nOcenjuje i da srpska ekonomija neće ostvariti ciljani rast od četiri odsto za 2020. godinu i da će se suočiti sa recesijom, ali navodi da je Vučić rekao da bi Srbija trebalo da se oporavi 2021. godine.\nAgencija navodi da se očekuje da lokalne banke, kako bi pomogle u oporavku, „ubace“ oko dve milijarde evra u fond, za koji bi država osigurala dodatnih 1,25 milijardi evra u garancijama, dok bi Fond za razvoj Srbije trebalo da doda još 200 miliona evra.\nPodseća i da je 13 osoba preminulo u Srbiji od posledica korona virusa, a da je njih 741 zaraženo, kao i da je Srbija uvela „stroge mere“ zbog epidemije korona virusa.\nFrugalska četvorka protiv francusko-nemačkog plana za pomoć\nKovid može izazvati povrede posteljice kod trudnica


Penzionerima pomoć od 5.000 dinara početkom novembra • Poportal\nMinistar za rad, zapošljavanje i socijalnu politiku Zoran Đorđević izjavio je danas da je penzionerima obezbeđenja isplata novčana pomoć od po 5.000 dinara u skladu sa mogućnostima Republičkog fonda za penzijsko i invalidsko osiguranje (Fonda PIO), a zahvaljujući ostvarenim prihodima od doprinosa za PIO u višem iznosu od planiranih za period januar – avgust 2019. godine.\nĐorđević je na sednici Skupštine Srbvije kazao da su sredstva obezbeđena i na osnovu nižeg izvršenja rashoda, pre svega po osnovu prinudnih naplata po sudskim sporovima.\nMinistar je kazao da su ukupni prihodi i primanja Fonda, odnosno rashodi i izdaci rebelansom plana za 2019. godinu, utvrđeni u iznosu od 668,14 milijardi dinara, što je za 8,04 milijardi dinara više od iznosa predviđenog.\nOn je podsetio da je Zakonom o invalidskom i penzijskom osiguranju uređeno da sredstava Republičkog fonda za penzijsko i invalidsko osiguranje mogu izuzetno koristiti za isplatu novčane pomoći korisnicima penzije kada je takva pomoć potrebna velikom broju korisnika, kao i da se isplata novčane pomoći vrši u iznosu koji utvrdi Vlada.\nVlada je obezbedila 8,72 milijardi dinara, naveo je Đorđević, a penzionerima će biti isplaćeno po 5.000 dinara.\nIsplata novčane pomoći je predviđena početkom novembra.


U Kliničkom centru u Beogradu nema više pacijenta oboljelih od virusa Zapadnog Nila (Getty Images)\n“Pacijent B.D. (56) preminuo je na klinici od posledica virusa Zapadnog Nila. Pacijent je primljen iz bolnice u Vršcu u teškom stanju”, rekla je glasnogovornica Urgentnog centra Aleksandra Berić, prenosi Tanjug.\nNa internetskoj stranici Instituta za javno zdravlje “Dr Milan Jovanović Batut” u subotu je objavljeno da je u Srbiji identificiran prvi laboratorijski slučaj potvrđene infekcije virusom Zapadnog Nila, a da je riječ o muškarcu od 56 godina, sa teritorije Južnobanatskog okruga.\nInfekcija virusom potvrđena kod muškarca starog 56 godina koji se nalazi na bolničkom liječenju.


Hrvatska: Ako krene Slovenija, krenućemo i mi - 02.01.2018, Sputnik Srbija\nHrvatski ministar unutrašnjih poslova Davor Božinović izjavio je da granični spor sa Slovenijom može da bude rešen samo bilateralnim dogovorom, te da Zagreb... 02.01.2018, Sputnik Srbija\n22:49 02.01.2018 (Osveženo: 03:46 26.08.2021)\nOn je, međutim, napomenuo da će Hrvatska znati da nađe odgovor krene li druga strana u povlačenje jednostranih poteza, prenosi Hina.\n„Ono što sam kazao i što Vlada Hrvatske sve vreme ponavlja, ovo otvoreno granično bilateralno pitanje može da bude rešeno samo bilateralnim dogovorom i mislim da to danas postaje svima jasno“, rekao je Božinović.\nOn je tako odgovorio na pitanje novinara kako Ministarstvo unutrašnjih poslova Hrvatske planira da reaguje na kazne koje Slovenija najavljuje za hrvatske ribare u Piranskom zalivu.\n„Mi smo na poziciji da nećemo da povlačimo i ne povlačimo nikakve jednostrane poteze, a ako druga strana bude stvarno krenula u povlačenje nekih jednostranih poteza, hrvatske institucije će za to naći odgovor“, poručio je ministar.\nSlovenija je 30. decembra počela da primenjuje arbitražnu odluku o granici sa Hrvatskom u Piranskom zalivu i tog dana se u tim vodama pojavio slovenački patrolni brod, na kojem se po prvi put nalazio i inspektor.\nSlovenačke vlasti odlučile su da sprovode arbitražnu odluku nakon isteka šestomesečnog roka za njenu pripremu i pošto je u Parlamentu Slovenije usvojen set „zakona za sprovođenje“.\nMeđutim, Hrvatska, koja je pre saopštavanja odluke izašla iz postupka arbitraže, i dalje ne priznaje odluku suda, za koju smatra da je postupkom slovenačkih predstavnika korumpirana.


HOTEL SPORTING CLUB 3* - Ćefalu / Sicilija\nHotel Sporting Club udaljen je oko 300m od peščano-šljunkovite plaže, 5 km od centra grada Ćefalu, a 94 km od aerodroma. U ponudi je pun pansion, ležaljke i suncobrani na plaži su besplatni.\nĆefalu se nalazi 70 km jugositočno od Palerma i oko 100 km jugoistočno od aerodroma. Ćefalu je poznat i kao “biser Tirenskog mora”, po katedrali, malim crkvama i svojoj bogatoj istoriji. Dok šetate uskim kaldrmisanim ulicama Ćefalua osetićete mediteranski mentalitet, običaje i navike lokalnog stanovništva, njihovu jednostavnost i ležernost, koje vas podstiču na opuštanje i odmor.\nHOTEL SEA GARDEN 3* - Hurgada / Egipat\nHotel Sporting Club - lokacija: hotel Sporting Club udaljen je oko 300m od peščano-šljunkovite plaže, 5 km od centra grada Ćefalu, 94 km od aerodroma.\nHotel Sporting Club - hotelska ponuda: restoran, bar, bazen, bazen za decu, mini-klub, igralište za decu, TV sala, animacija, besplatan WI-FI na recepciji.\nHotel Sporting Club - sobe: klima uređaj, TV, telefon, mini-frižider, kupatilo, fen, balkon ili terasa\nHotel Sporting Club - ishrana: pun pasion - doručak, ručak, večera (samoposluživanje, izbor više jela)\nAnimacija, Balkon / Terasa, Bar, Fen, Frižider, Internet, Klima, TV, Dečije igralište, Dečiji bazen, Ležaljke, suncobrani, Otvoreni bazen, Restoran\nVaš utisak za: HOTEL SPORTING CLUB 3* - Ćefalu / Sicilija


M. K. 5. septembra 2020. 06:09\nSporazum koji je danas postignut u Vašingtonu o ekonomskoj saradnji Srbije i tzv. Kosova razlikuje se u jednoj, poslednjoj tački u primerku koji je potpisala Priština od onog koji je potpisao Beograd.\nDokumenti koje su potpisali predstavnici Beograda i Prištine razlikuju se samo u poslednjoj tački, koja se odnosi na Izrael.\nU poslednjoj stavki dokumenta, koji je potpisao predsednik Srbije Aleksandar Vučić, a u koju je Tanjug imao uvid, navodi se da se Srbija (Beograd) slaže da otvori trgovinsko i državno predstavništvo u Jerusalimu 20. septembra 2020. godine i da prebaci svoju ambasadu u Jerusalim do jula 2021. godine.\nU dokumentu koji je potpisao premijer privremenih prištinskih institucija Avdulah Hoti u toj stavki se navodi da se „Kosovo (Priština) i Izrael slažu da se međusobno priznaju““.\n– Obe strane će sprovesti sporazum Beograda i Prištine o auto-putu koji je potpisan 14. februara 2020.\n– Obe strane će sprovesti sporazum Beograda i Prištine o želznici koji je potpisan 14. februara 2020.\n– Kosovo (Priština) i Srbija (Beograd) radiće sa američkom Međunarodnom korporacijom za finansijski razvoj (EXIM) na memorandumu razumevanja kako bi se operacionalizovalo sledeće:\n– Obe strane će uspostaviti i učiniti operativnim zajednički objekat na prelazu Merdare.\n– Obe strane će se pridružiti i u potpunosti koristiti benefite ““Zone mini-Šengena““ koju su najavile Srbija, Albanija i Severna Makedonija u oktobru 2019.\n– Obe zemlje će uzajamno priznavati diplome i profesionalne sertifikate.\n– Obe strane će se složiti da rade sa američkim ministarstvom eneregetike i drugim merodavnim institucijama vlade SAD na izradi studije o izvodljivosti u cilju deljenja jezera Gazivode/Ujma, kao pouzdanog izvora vode i energije.\n– Obe strane će diversifikovati njihove izvore snabdevanja energije\n– Obe strane će u svojim mrežama mobilne komunikacije zabraniti upotrebu 5G opreme koju isporučuje neproveren prodavac. Onda kada je takva oprema već prisutna, obe strane će se obavezati na njeno uklanjanje i druge napore na medijaciji da to bude učinjeno na vreme.\n– Obe strane će povećati nadzor putnika u vazdušnom saobraćaju, deljenje informacija između sebe u okvirima šire američke saradnje na Balkanu. Strane će se obavezati na unapređivanje tehnologije za borbu sa nezakoinitim aktivnostima, sprovođenjem i operacionalizovanjem sistema za nadzor i informacije PISCES, APIS, ATS-G i SRTF, koje su obezbedile SAD.\n– Obe strane se obavezuju da štite i unapređuju verske slobode, uključujući obnovljenu međuversku komunikaciju, zaštitu verskih objekata i sprovođenje sudskih odluka koje se odnose na Srpsku pravoslavnu crkvu. Strane se obavezuju da nastave povraćaj imovine jevrejskih žrtava Holokausta.\n– Obe strane se obavezuju na ubrazavanje napora na pronalaženju i identifikaciji posmrtnih ostataka nestalih osoba. Obe strane se obavezuju na identifikovanje i dugoročno sprovođenje trajnih rešenja za izbeglice i interno raseljene osobe. Obe strane se obavezuju da uspostave mesto kontakta koje će koordinisati aktivnostima na ovim pitanjima između dve vlade i koje će na godišnjem novou davati informacije o broju rešenih slučajeva i onih koji su još uvek u procesu rešavanja.\n– Obe strane će raditi sa 69 zemalja koje kriminalizuju homoseksualnost kako bi uticale da te zemlje dekriminalizuju homoseksualnost.\n– Obe strane se obavezuju da Hezbolah u potpunosti svrstaju pod terorističku organizaciju i da u sklopu svojih jurisdikcija u potpunosti sprovode mere na restrikciji njegovih operacija i finansijskih aktivnosti.\n– Kosovo (Priština) će se složiti da sprovede jednogodišnji moratorijum na zahtevanje člansta u međunarodnim organizacijama. Srbija (Beograd) će se složiti da sprovede jednogodišnji moratorijum na njenu kapmanju povlačenja nezavisnosti i da se uzdrži od toga da zvanično ili nezvanično zahteva od bilo koje zemlje ili međunarodne organizacije da ne prizna Kosovo (Prištinu) kao nezavisno. Oba ova sporazuma stupaju na snagu trenutno.\n– Kosovo (Priština) i Izrael slažu se da se međusobno priznaju, navodi se u dokumentu koji je potpisala prištinska strana.\n– Srbija (Beograd) se slaže da otvori trgovinsko i državno predstavnioštvo u Jerusalimu 20. septembra 2020. godine i da prebaci svoju ambasadu u Jerusalim do jula 2021. godine, piše u dokumentu koji je potpisao Vučić.


Predsednik Evropske komisije Šarl Mišel (Charles Micher) u razgovoru o širenju korona virusa sa liderima 27 članica, na video konferenciji, 10. marta 2020.\nPandemija korona viruse mogla bi za žrtvu imati i evrozonu koja će verovatno biti pod pritiskom ekonomskih problema u Italiji, ali i u drugim zemljama koje preduzimaju oštre mere za sprečavanja širenja zaraze, posebno ako ne bude čvrstog dogovora među podeljenim članicama Evropske unije, pišu svetski mediji.\nPosle nespretnog rešavanje dužničke krize evrozone, postavlja se pitanje mogu li lideri EU sada zaštiti svoje privrede od najgore pandemije u više od 100 godina, ističe Gardijan (The Guardian).\nU odgovoru na pritisak na nemačku privredu, kancelarka Angela Merkel je sugerisala da bi se moglo odustati o pravila održavanja uravnoteženog budžeta, tzv. "crne nule" (schwarze Null), koja je bila politička ortodoksija vlade u Berlinu poslednjih godina.\nOdustajanje od tog pravila je podržao uticajni predsednik nemačkog Instituta za ekonomska istraživanja Klemens Fuest (Clemens) koji je rekao da je "crna nula veoma dobra politika u dobrim vremenima, ali da ne treba da stoji na putu preduzimanja odlučnih mera". On je ocenio da bi EU trebalo da iznese slične mere, ali da se još nije došlo do tačke kada su potrebne preventivne kreditne linije zaduženim zemljama.\nMario Senteno (Centeno), predsednik Evrogrupe koja okuplja ministre finansija evrozone, rekao je da će članovi te grupe izaći s "veoma velikim" odgovorom za rešavanje krize, većim od 27 milijardi evra koliko je sugerisala predsednica ECB-a Kristana Lagarde (Christine Lagarde) da će biti potrebno.\nSenteno je izrazio očekivanje da će se ministri dogovoriti o fiskalnim merama koje će osigurati likvidnost kompanija i drugu pomoć, ali, kako ocenjuje Gardijan, nije jasno da li će te mere biti "masivan" ekonomski plan podsticaja kakav traži Francuska, o čemu lideri EU nisu uspeli da se dogovore na telefonskoj konferenciji prošle nedelje. O takvom paketu pomoći moglo bi da se razgovara na samitu lidera EU 26. i 27. marta.


pink.rs | Popović Ivković: Uvodi se sistem narukvica za zaštitu žrtava\nDržavni sekretar MUP-a Biljana Popović Ivković izjavila je danas da Ministarstvo unutrasnjih poslova uveliko radi na uvođenju nove mere zastite žrtava porodičnog nasilja putem sistema narukvica za žrtve i počinioce, kako bi policija još efikasnije mogla da reaguje u slučaju da dode do kršenja mere zabrane prilaska.\nOna je naglasila i da pored mera koje preuzima MUP, želi da ohrabri celokupno društvo da ne cuti o ovom problemu, vec da o njemu govori i da mu se, kako je porucila, "svi zajedno na najbolji moguć naćin suprotstavimo".\n- Kako bi žrtve bile sto sigurnije, MUP, u saradnji sa organizacijom "UN Women" i uz finansijsku podrsku Kraljevine Norveške, već sprovodi projekat "Unapređenje bezbednosti žena u Srbiji" da bi se kapaciteti policije i drugih drzavnih organa unapredili - rekla je Popovic Ivkovic.\nOna je precizirala da je najveca paznja posvecena upravo uvodenju sistema narukvica koje bi bile povezane sa policijskim upravama i stanicama, kako bi zrtve mogle brzo da signaliziraju da se nalaze u opasnosti i kako bi policija odmah reagovala.\n- Upravo uvođenjem ovakvog sistema pokazujemo da problemu nasilja prilazimo na veoma ozbiljan i konkretan nacin - istakla je ona. Popović Ivković je rekla da se moraju na sve moguće nacine zastiti pre svega zene, koje su najranjiviji deo naseg drustva, kao i da se uvek osudi nasilje koje zadire u sve pore naseg drustva.\n- Zbog toga borba protiv nasilja mora biti sistemska, mora da se zasniva na dobroj prevenciji i na primenama novih metoda u samom pristupu ovom problemu, jer samo tako mozemo ocekivati uspeh koji ima za cilj ocuvanje onog najdragocenijeg, a to je ljudski zivot - istakla je Popovic Ivkovic.\nPodsetila je da je odmah nakon usvajanja Zakona o sprecavanju nasilja u porodici, koji se primenjuje od juna 2017. godine, policija preuzela vecu odgovornost, dobijanjem novih ovlascenja. Od uvodenja zakona do danas policija je izrekla oko 55.000 hitnih mera, kako privremenog udaljenja nasilnika iz stana, tako i zabrane prilaska i kontaktiranja sa žrtvom.\n- Takode, u okviru naseg Operativnog centra otvorena je besplatna telefonska linija 0800 100 600 koja je dostupna 24 casa, gde se prijavljuje nasilje u porodici na nivou cele Republike Srbije. Svako ko je upoznat u svom okruzenju sa nekim porodicnim nasiljem moze da prijavi dogadaj i anonimno - napomenula je Popović Ivković.\nOna je naglasila i da ce MUP nastaviti da radi na unapredenju sopstvenih kapaciteta kako bi pruzili sto bolju zastitu žrtvam\nPopović Ivić: MUP odlučan da se suprotstavi trgovini ljudima


Rusija: Ukrajinski bloger lažirao informacije o broju poginulih u Kemerovu - 28.03.2018, Sputnik Srbija\nRusija: Ukrajinski bloger lažirao informacije o broju poginulih u Kemerovu\nIstražni komitet Ruske Federacije podigao je optužbu protiv ukrajinskog blogera koji je širio dezinformacije o tome da je u tržnom centru u Kemerovu stradalo... 28.03.2018, Sputnik Srbija\nNi stida ni srama ni obraza...od ukrajinskih bezumnika.\n© Sputnik / Natalья Seliverstova / Uđi u foto-galerijuStranica društvene mreže Fejsbuk\nIstražni komitet Ruske Federacije podigao je optužbu protiv ukrajinskog blogera koji je širio dezinformacije o tome da je u tržnom centru u Kemerovu stradalo nekoliko stotina ljudi, preneli su ruski mediji.\nKako se navodi, ukrajinski bloger Nikita Kuvikov, poznatiji na društvenim mrežama kao Evgenije Voljnov, optužen je za širenje mržnje i netrpeljivosti.\nPronađena tela svih poginulih u Kemerovu\n28 Mart 2018, 09:36\nNaime, Istražni komitet smatra da je Kuvikov tim objavama nastojao da destabilizuje situaciju u Rusiji, zbog čega će raspisati poternicu za njim.\nNavodi se da se građanin Ukrajine predstavljao kao pripadnik Ministarstva za vanredne situacije i da se interesovao koliko ima „slobodnih mesta“ u mrtvačnicama u Kemerovu, kao i da je tim institucijama govorio da će uskoro biti dovezeno preko 300 leševa, iako ih je prema preliminarnim informacijama bilo između 60 i 70.\nVeliki požar izbio je u nedelju u tržnom centru u Kemerovu, a prema zvaničnim informacijama, poginule su ukupno 64 osobe, među kojima i mnogo dece.\nS tim u vezi, danas je na teritoriji cele Ruske Federacije proglašen Dan žalosti.


Podrška pravosuđu u Republici Srbiji | za Paragraf Mark Lasman\nPodrška pravosuđu u Republici Srbiji\ndirektor USAID Projekta vladavine prava za - Mark Lasman PRAVNIK U PRIVREDI\nParagraf intervju - DECEMBAR 2018\nMisija Agencije Sjedinjenih Američkih Država za međunarodni razvoj (USAID) u Srbiji jula meseca 2017. godine započela je sa realizacijom Projekta vladavine prava, a sve u cilju jačanja pravosuđa i njegove ključne uloge u ostvarivanju zahteva koje pred Republiku Srbiju neminovno postavlja proces pridruživanja EU. Da li bi mogli bliže da nam predstavite na koji sve način USAID Projekat vladavine prava utiče na to da Republika Srbija ojača svoje pravosuđe u smislu dostizanja preko potrebne nezavisnosti, vraćanja poverenja građana i blagovremene dostupnosti pravde građanima?\nUSAID Projekat vladavine prava je inicijativa Američke agencije za međunarodni razvoj (USAID) čija je četvorogodišnja realizacija počela u julu 2017. godine. Čvrsto utemeljena vladavina prava je od suštinskog značaja za institucije u Srbiji, ne samo kao jedan od najvažnijih uslova za pridruživanje Evropskoj Uniji, već i kao mehanizam kojim država ispunjava svoje obaveze premagrađanima u demokratskom društvu i unapređuje poverenje javnosti u svoje funkcionisanje i stabilnost. USAID Projekat vladavine prava ima za cilj da podrži srpsko pravosuđe i druge institucije na ovom putu pružajući stručnu pomoć u nekoliko prioritetnih oblasti.\nNaša podrška usmerena je na sagledavanje šireg, strateškog okvira koji usmerava reformske aktivnosti u pravosuđu i definisanje preporuka za njegovo unapređenje. Na praktičnom planu, sarađujemo sa svim relevantnim institucionalnim akterima na široj primeni informacionih tehnologija u sudovima, pre svega kroz podršku daljem razvoju i upotrebi Pravosudno-informacionog sistema (PIS) koji je razvilo Ministarstvo pravde. Takođe, sprovodimo aktivnosti usmerene na uspostavljanje stalnog dijaloga i postizanje konsenzusa o normativnim i operativnim unapređenjima vezanim za goruće probleme identifikovane u svakodnevnoj praksi sudova kao što su dostava sudskih pismena i obrada i naplata sudskih taksi. Jedan od naših ciljeva je i definisanje okvira za poboljšanje položaja sudijskih i tužilačkih pomoćnika.\nU protekloj godini, sa Vrhovnim kasacionim sudom i apelacionim sudovima, Projekat je radio na poboljšanju sadržaja i izgleda godišnjih izveštaja o radu sudova kako bi se građani celovito i jezgrovito informisali o rezultatima koje sudovi ostvaruju, kao i o izazovima sa kojima se suočavaju u svakodnevnom radu. Projekat ulaže napore i na poboljšanju postojećeg sistema izvršenja kroz rad na izmeni normativnog okvira, uvođenje mehanizama koji će poboljšati efikasnost, previdivost i transparentnost izvršenja, nadzor nad radom javnih izvršitelja i njihovu odgovornost, te menjanje uglavnom negativne slike koju javnost ima o javnim izvršiteljima kroz isticanje važnosti delotvornog i blagovremenog izvršenja sudskih presuda i naplate potraživanja za vladavinu prava i društveni i ekonomski razvoj Srbije.\nJačanje institucionalnih kapaciteta Državnog pravobranilaštva kako bi se poboljšao učinak i smanjili troškovi vezani za sporove koji se vode protiv države još jedan je od prioriteta Projekta. Unapređenje operativnih procedura u Pravobranilaštvu uz uvođenje softverskih inovacija, obuka zaposlenih kao i omogućavanje efikasnijeg postupanja uz bolju realizaciju sporazuma o poravnanju u repetitivnim predmetima neke su od aktivnosti kojima radimo na institucionalnom razvoju Državnog pravobranilaštva.\nProjekat takođe realizuje i program grantova kroz koji dodeljuje bespovratna sredstva organizacijama civilnog društva za sprovođenje inicijativa koje su usmerene na poboljšanje funkcionisanja sudova i postupka izvršenja.\nProjekat je izradio Analizu položaja sudijskih i tužilačkih pomoćnika u pravosudnom sistemu Republike Srbije (dalje Analiza). Na osnovu sprovedene Analize, u kom položaju se nalaze sudijski i tužilački pomoćnici u Srbiji? Koje su to mere koje bi doprinele poboljšanju položaja sudijskih i tužilačkih pomoćnika?\nRezultati Analize položaja sudijskih i tužilačkih pomoćnika pokazuju da bi se veliki broj sudijskih pomoćnika opredelio za dugoročnu karijeru profesionalnog sudijskog pomoćnika ukoliko bi njihov status i materijalni položaj u pravosudnom sistemu Republike Srbije bio bolji, iako je znatan broj pomoćnika, što je svakako očekivano, veoma zainteresovan za izborna sudijsku funkciju. Većina sudijskih pomoćnika anketiranih za potrebe Analize mišljenja je da položaj sudijskih pomoćnika treba da bude izdvojen od položaja državnih službenika i da Visoki savet sudstva mora da bude nadležan za određivanje iznosa zarada sudijskih pomoćnika. Njihov stav je i da stručna javnost ne prepoznaje do kraja značaj uloge sudijskih pomoćnika, kao i da je potrebno povećati njihove odgovornosti i ovlašćenja.\nS obzirom da uvek postoji prostor za dodatnim unapređenjem sistema, kroz dijalog sa svim zainteresovanim stranama došlo se do konsenzusa da je status sudijskih pomoćnika, kao posebne kategorije pravosudnih službenika, potrebno regulisati Zakonom o sudijama i podzakonskim aktima vezanim za primenu navedenog Zakona, a da bi kriterijume i merila za prijem u radni odnos sudijskih pomoćnika trebalo da propisuje Visoki savet sudstva. Svi akteri smatraju da bi se na taj način doprinelo jačanju njihove vidljivosti i značaja u pravosudnom sistemu.\nProjekat će pružiti podršku predstavnicima sudijskih pomoćnika u formulisanju smernica za dalje unapređenje njihovog položaja. Takođe, trudićemo se da doprinesemo prepoznavanju značaja uloge pomoćnika u postupcima pred sudovima i u tužilaštvima. Sistemska i kontinuirana obuka koja doprinosi profesionalizaciji, unapređenju stručnosti i rezultata rada sudijskih pomoćnika ključna je za unapređenje njihovog položaja. U saradnji sa Pravosudnom akademijom, i uz angažovanje naših partnera iz organizacije „Alterfakt”, u aprilu ove godine Projekat je započeo ciklus obuka za sudijske pomoćnike na temu izrade nacrta prvostepenih sudskih odluka iz građanske materije.\nU prvom ciklusu obuku je prošlo oko 100 sudijskih pomoćnika iz građanskih odeljenja osnovnih sudova sa teritorije sve četiri apelacije. Program je koncipiran tako da se učesnici upoznaju sa materijom putem teorijskog dela i diskusije, kao i kroz praktičan rad u grupama u vidu pisanja i predstavljanja predloga prvostepenih sudskih odluka. Drugi ciklus obuka počeo je u septembru.\nKao jedan od ciljeva USAID Projekta vladavine prava identifikovano je poboljšanje položaja sudijskih i tužilačkih pomoćnika. Da li Vi kao direktor Projekta prepoznajete ovo kao jedan od važnih elemenata uspešnog sprovođenja reforme pravosuđa na putu Republike Srbije ka EU?\nIz naše perspektive, reforma pravosuđa usmerena je ka unapređenju nezavisnosti, nepristrasnosti, stručnosti, odgovornosti i efikasnosti celog pravosudnog sistema u Republici Srbiji. U okviru Akcionog plana za poglavlje 23 predviđeno je usvajanje Strategije ljudskih resursa u pravosuđu koja bi, između ostalog, regulisala status, broj i strukturu sudijskih i tužilačkih pomoćnika. Predviđeno je i unapređenje stalne obuke sudijskih pomoćnika i uvođenje jasnih, merljivih i objektivnih kriterijuma za njihov prvi izbor na sudijsku funkciju. Takođe, Republika Srbija se obavezala i da sačini detaljan opis posla, specifičan proces evaluacije, kao i da definiše karijerni put za sudijske pomoćnike (od pripravnika do saradnika, pa sve do zvanja višeg saradnika i savetnika). Projekat će u narednom periodu pružiti podršku realizaciji svih pomenutih ciljeva jer bez rešavanja ovih pitanja nije moguće sprovesti celovitu reformu pravosuđa, niti odgovoriti na sve zahteve procesa pridruživanja u okviru Poglavlja 23.\nDa li bi po Vašem mišljenju saradnja USAID Projekta vladavine prava sa Udruženjem sudijskih i tužilačkih pomoćnika Republike Srbije doprinela tome da se definišu naredni koraci i aktivnosti koje bi Projekat mogao da podrži u oblasti unapređenja položaja sudijskih i tužilačkih pomoćnika?\nProjekat je prepoznao Udruženje kao jednog od ključnih partnera u realizaciji aktivnosti vezanih za poboljšanje položaja sudijskih pomoćnika tako da smo od početka uspostavili odličnu saradnju i partnerski odnos. Podrška Udruženja bila je ključna prilikom anketiranja sudijskih pomoćnika što je poslužilo kao osnova za izradu Analize položaja sudijskih i tužilačkih pomoćnika. Ukonsultacijama sa Udruženjem razvili smo i nastavni program za gore pomenute obuke, kako bi isti bio u potpunosti usklađen sa potrebama i znanjem učesnika. Takođe, razvijen je i priručnik za sve učesnike obuka u formi Smernica za izradu odluka.\nPored navedenog, Projekat i kroz brojne druge aktivnosti radi na unapređenju položaja sudijskih i tužilačkih pomoćnika, kako kroz aktivno učešće u svim procesima koji prethode izmeni zakonodavnog okvira, tako i kroz pružanje materijalne i logističke podrške udruženjima sudijskih pomoćnika, u cilju ojačavanja njihovih kapaciteta. Smatramo da je važno uključiti što više predstavnika sudijskih i tužilačkih pomoćnika u dijalog povodom njihovog trenutnog položaja, kako bi se zajednički definisali dalji koraci koji doprinose ostvarivanju njihove značajnije i vidljivije uloge u pravosuđu.\nImajući u vidu da u Republici Srbiji trenutno postoji veliki broj sudijskih i tužilačkih pomoćnika, od kojih se poneki na tim radnim mestima nalaze i po više od deset godina, možete li nam objasniti, po Vašem mišljenju, u kojoj meri bi uvođenje institucije karijernog saradnika motivisalo njih da angažovanije, efikasnije i kvalitetnije obavljaju poverene im poslove?\nUvođenjem jasnih, objektivnih i merljivih kriterijuma za napredovanje u karijeri sudijskih i tužilačkih pomoćnika, kako u okviru istog zvanja kroz platne razrede, tako i uz mogućnost sticanja višeg zvanja i eventualnog prelaska u sudove višeg ranga, svakako bi se značajno podigla njihova motivacija za dokazivanjem, daljim stručnim usavršavanjem i efikasnijim obavljanjem posla. Smatramo i da se obezbeđivanjem pravičnog i transparentnog sistema vrednovanja sudijskih pomoćnika, može doprineti boljem odabiru najstručnijeg kadra za buduće nosioce funkcija. Prepoznavanje i uvažavanje njihovog doprinosa efikasnom funkcionisanju celokupnog pravosuđa, te jasnije definisanje njihovih dužnosti i zadataka u postupcima pred sudom i tužilaštvom, doprinelo bi boljem pozicioniranju profesije pomoćnika i kako u stručnim krugovima, tako i među građanima.\nDa li bi po Vašem mišljenju predstavnici sudijskih i tužilačkih pomoćnika Republike Srbije trebalo kroz radne grupe da učestvuju u izradi nove Nacionalne strategije reforme pravosuđa, a naročito ukoliko se uzme u obzir brojnost istih u pravosuđu Republike Srbije?\nInkluzivnost i participatorni pristup ključ su svakog procesa odlučivanja koji se zasniva na obezbeđivanju širokog konsenzusa među partnerima i zainteresovanim stranama i dobijanju sveobuhvatne podrške za strateško usmerenje reformi. Stoga i predstavnici sudijskih i tužilačkih pomoćnika, kao i svih drugih relevantnih zainteresovanih strana u pravosuđu, treba da budu uključeni u sve radne grupe koje se tiču odlučivanja o strateškim pravcima razvoja. Mnoga pitanja u vezi sa ključnim načelima iz Nacionalne strategije za reformu pravosuđa odnose se delom i na sudijske i tužilačke pomoćnike. Oni su nezaobilazan i veoma važan deo pravosudnog sistema koji svojim radom i doprinosom direktno utiče na kvalitet celokupnog pravosuđa.


Ni lisice nisu okidač za smjenu Osmice - FILTER\nNi lisice nisu okidač za smjenu Osmice\nDok se prvi obavještajac BiH Osman Mehmedagić Osmica sumnjiči za posjedovanje lažne diplome, zloupotrebu položaja i hapsi zbog pranja novca, nereagovanje nadležnih parlamentarnih institucija, ali i odsustvo odgovornosti pokazuje sav besmisao BiH.\nIstiču to srpski predstavnici u Parlamentu BiH nakon jučerašnjeg hapšenja prvog čovjeka Obavještajno-bezbjednosne agencije (OBA) BiH kojeg je Ministarstvo unutrašnjih poslova Kantona Sarajevo (MUP KS) po nalogu Tužilaštva BiH juče uhapsilo zbog istrage u aferi “Diploma”, ali i sumnje za pranje novca u slučaju kupovine dvije kuće u Sarajevu.\nPripadnici MUP-a KS, po nalogu Tužilaštva BiH, pretresli su kuću u kojoj živi Osmica, ali i prostorije OBA. Mehmedagić će, kako su prenijeli mediji iz pritvorske jedinice MUP-a KS biti prebačen u Tužilaštvo BiH, gdje bi danas trebao biti saslušan. Informaciju o hapšenju Osmice potvrdili su i iz Tužilaštva BiH uz obrazloženje da oni vode istragu u kojoj se osumnjičeni Mehmedagić tereti za krivična djela zloupotrebe položaja i ovlašćenja, falsifikovanja isprava i pranja novca.\nTužilaštvo vodi istragu u vezi s validnošću diplome koju je Osmica stekao na Američkom univerzitetu u BiH, iako tamo, kako se sumnja, nikada nije bio student. Vlasnik ovog univerziteta Denis Prcić već neko vrijeme je u pritvoru.\nMehmedagić se na ovaj način još jednom našao u centru skandala, ali to nije uticalo da nadležna Zajednička komisija za nadzor nad radom OBA učini bilo kakav korak ili da neko pokrene pitanje njegove smjene. Na pasivnost nadležnih tijela ukazala je i delegat SNSD-a u Domu naroda i član Zajedničke komisije za odbranu i bezbjednost Dušanka Majkić.\n– Besmisleno je da čovjek kojem je istekao mandat, koji ne bi trebalo da ima pristup tajnim podacima, koji je optužen za malverzacije u vezi sa diplomom i koji očigledno radi po nalogu jedne stranke, vodi OBA koja je najdelikatnije prirode i gdje se ne bi smjele pojavljivati ovakve sumnje – rekla je Majkićeva za “Glas Srpske”.\nOna je istakla da se trenutno na svim pozicijama u sektoru odbrane i bezbjednosti nalaze Bošnjaci, a na pitanje da li ima i odgovornosti njene stranke, ona kaže da je SDS prije četiri godine pomogao da se Nikola Špirić smijeni sa mjesta predsjedavajućeg te Komisije.\n– Nezamislivo je da u jednoj zemlji ne postoji parlamentarni nadzor ni nad sektorom odbrane i bezbjednosti, a još gore je kad ne funkcioniše Komisija za nadzor nad radom OBA. Ne postoji kontrola. Ne funkcioniše zemlja, pa ne funkcionišu ni komisije – istakla je Majkićeva.\nU prilog ovome govori i činjenica da niko od članova Komisije za nadzor nad radom OBA ne želi da komentariše bilo koji skandal u vezi sa Mehmedagićem, prebacujući odgovornost na predsjedavajućeg i njegove zamjenike.\nČlan Komisije Predrag Kožul kratko je rekao da on to ne može da komentariše, jer su trenutno postupci u toku, a na pitanje “Glasa Srpske” da li je normalno da pored svega niko od članova ne pokreće pitanje odgovornosti, on je rekao da se nada da će doći do sastanka Komisije.\nIpak, nadležno tijelo sastalo se svega dva puta u ovom mandatu, dok je jedan pokušaj da se održi sastanak propao. Na pozive “Glasa Srpske” nije odgovarao ni predsjedavajući Komisije Nermin Nikšić, ali ni drugi članovi.\nInformaciju o hapšenju direktora OBA Osmana Mehmedagića Osmice prenijeli su najveći svjetski mediji, među kojima su Rojters, Asošijeted pres, Juronjuz, Vašington post i drugi.\n– Korupcija je široko rasprostranjena u BiH, te se infiltrirala u sve sfere života, uključujući pravosuđe, obrazovanje i zdravstvo – istakli su iz Rojtersa.\nPrethodna Rusija i Kina predale Nacrt rezolucije za ukidanje ovlašćenja visokog predstavnika


Đurić: Nikada nećemo priznati Kosovo - Sputnjik Srbija\n16:47 04 Jul 2020\n09:47 29.03.2015 (osveženo 16:19 05.10.2015) Preuzmite kraći link\nDirektor Kancelarije za Kosovo i Metohiju Marko Đurić izjavio je danas da se albanskim političarima, umesto normalizacije odnosa dva naroda i stvaranja Zajednice srpskih opština, „stalno priviđa priznanje nezavisnosti Kosova od strane Srbije“, ali da se to nikada neće desiti.\n„Albanskim političarima se umesto normalizacije odnosa Srba i Albanaca i stvaranja Zajednice srpskih opština (ZSO), na koje su se pismeno obavezali u Briselu, stalno priviđa priznanje nezavisnosti Kosova od strane Srbije, za koje i čobani u najudaljenijim selima na Kosovu znaju da se nikada neće desiti“, rekao je Đurić agenciji Beta.\nKosovski ministar evrointegracija Bekim Čolaku ranije je izjavio da se srpsko priznanje nezavisnosti Kosova podrazumeva, da to jasno pokazuju dogovori postignuti u Briselu i da Beograd zna da ZSO neće imati izvršna ovlašćenja.\nĐurić je dodao da se Čolaku „pravi da ne zna“ da Srbija neće priznati Kosovo.\n„Kao što se pravi da ne zna da se njegov šef i ratni komandant (Hašim) Tači u Briselu obavezao, i to u pisanoj formi, potpisom upravo na snažna ovlašćenja za ZSO, čiji je upravljački tim po tom sporazumu već imenovao regionalnog komandanta policije za sever Kosova, izabrao gradonačelnike, a Srbi će uskoro sesti u sudijske i tužilačke fotelje u pokrajinskim sudovima. Beograd, kada je reč o ZSO, neće prihvatiti ništa manje od dogovorenog u Briselu!", dodao je Đurić.\nĐurić je, takođe, ocenio da stalnim provokacijama o statusu i izbegavanjem dogovorenog u Briselu, Čolaku i drugi albanski predstavnici žele da dovedu u pitanje proces normalizacije odnosa, čime nanose štetu građanima Kosova i Metohije, kojima je dosta huškanja na mržnju i podele.\n„Čolakuov režim nije nezavisan od međunarodne zajednice, niti od nas u Beogradu. A neće biti nezavisan ni od novog međunarodnog suda za ratne zločine OVK, u čijem će osnivanju, uveren sam, i sami puni sreće učestvovati“, rekao je Đurić.


Dan online - Regioni: Unapređenje prava osuđenih lica - 2020-01-25\nRegioni U ZATVORU ODRŽANE DVIJE EDUKATIVNE RADIONICE\nZatvor u Bijelom Polju Unapređenje prava osuđenih lica\nU cilju unapređenja implementacije prava osuđenih lica u bjelopoljskom zatvoru održane su dvije edukativne radionice. Osuđena lica ispunjavala su i upitnike u kojima su iznosila mišljenje o uslovima i ambijentu pod kojima izdržavaju zatvorsku kaznu vezano za ostvarivanje njihovih prava.\nKako su saopštili iz NVO „Novi poredak” radionice su organizovane u okviru projekta „Znanjem do većih prava”, a jedan dio polaznika bio je zainteresovan i za posredovanje ove nevladine organizacije u pronalasku budućeg radnog angažmana u postpenalnom periodu.\n- U upitnik su unosili i svoje stručne reference, na osnovu koji bi se kategorizovao i realizovao njihov budući posao-kazala su iz NVO „Novi poredak”.\n-S obzirom da se u zatvoru u Bijelom Polju izdržavaju uglavnom kraće kazne važno je sprovoditi slične aktivnosti u kontinuitetu kako bi se sva osuđena lica što kvalitetnije informisala o svojim pravima. Takođe, u ove aktivnosti važno je uključiti i predstavnike NVO sektora kako bi se unaprijedio koncept poštovanja ljudskih prava- kazao je Španjević.\nŠef grupe za prijem, otpust, matičnu evidenciju i statistiku, Goran Živković, i načelnik tretmana Srđan Sekulić,zadovoljni su kvalitetom održanih radionica, a kako su kazali, posebno je važan interaktivan odnos između predavača i osuđenih lica,polaznika edukativnih radionica. Dodali su i da se nadaju kvalitenoj saradnji i u narednom periodu, prilikom realizacije ostalih aktivnosti.Projekat „Znanjem do većih prava”, koji realizuje NVO „Novi poredak”, finansijski je podržalo Ministarstva pravde Crne Gore.


Direktor RPK Goran Jović dobitnik specijalnog priznanja za doprinos preduzetništvu – Info Centar Juga\nDruštvo Jablanički okrug Jug Srbije Leskovac Region Srbija Vesti\nEkonometar i Magazin Biznis dodelili su u Beogradu obeležavajući 15 godina rada nagrade „Planeta Biznis“ menadžeru Draganu Filipoviću, Zoji Kukić iz Startita i Digitalne Srbije i osiguravajućoj kući ĐOR.\nSpecijalna priznanja za doprinos preduzetništvu dobili su: direktor regionalne privredne komore u Leskovcu Goran Jović za sertifikaciju prehrambreni proizvoda i unapređenje regionalne saradnje i vlasnica čačanske firme Desert Zorica Selaković.\n„Jug Srbije sadrži sve aspekte, geografske, političke, ekonomske i sve druge, i teško je raditi u takvom okruženju ali je veliko zadovoljstvo kada napravite uspeh. Upravo to je bio naš cilj, da napravimo jedan ovako veliki uspeh, kako bi bili prepoznatljivi ne samo u Srbiji već i u Evropi“ – kazao je Jović i ovom prilikom pozvao Ekonometar i Magazin Biznis da i dalje, kao što su prepoznali značajan uspeh u Leskovcu, nastave da podržavaju privredne uspehe van Beograda.\nNa panelu tokom proslave javni razgovor o privredi Srbije nekad i sad vodili su lice sa prve naslovne strane tadašnji ministar privrede i privatizacije Aleksandar Vlahović i sadašnji predsednik Privredne komore Srbije i lice sa najnovije naslovnice Marko Čadež.\nVlahović je rekao da su pored završetka strukturnih reformi za dalji razvoj privrede Srbije pored investicija ključna reč institucije koje bi se morale aktivirati na zaštiti ugovora, svojine, kroz efikasnije pravosuđe.\nOn je rekao da je Srbija za 15 godina više nego duplirala svoj BDP i dodao da bi sa stopama od sedam procenata rasta u sledećih 10 godina mogla da ga još jednom duplira.\nČadež je rekao da Srbija sada ima zdrav rast i dodao da bi trebalo sa privrede zasnovane na investicijama trebalo da se razvijamo ka privredi zasnovanoj na znanju, a kao primer je naveo uspehe IT sektor.\nZa pet godina, on vidi Srbiju na jedinstvenom otvorenom tržištu Zapadnog Balkana, na pragu ulaska u EU u koju se unosi nove vrednosti i čini je još boljom. Kako je rekao, Srbija je već sada više ekonomski slična EU od nekih članica, a kao primer naveo je Maltu.


Hyundai ima keca u rukavu za Pariz - AutoExclusive - Auto vesti, Novi, Luksuzni, Polovni automobili...\nHyundai ima keca u rukavu za Pariz\nJoš samo kada bi ime bilo interesantno kao automobil sa kojim je povezano…\nDanas je veoma teško pronaći aktivne, mainstream popularne proizvođače automobila koji nisu kreirali hatchback verziju u nekoj svojoj varijanti i viziji. Praktično svaki evropski brend koji je popularan na današnjem tržištu je imao svoj pokušaj na ovu temu, a čak su i imena poput Dodge i Holden pokušala da kreiraju svoju sportski pokušaj sa pet vrata.\nJedini izuzetak koji nam je posle dugo, dugo razmišljanja pao na pamet je zapravo Hyundai brend, čiji će novi koncept automobil, nadamo se, označiti da će i oni ubrzo uskočiti u ovu priču i svetu ponuditi svoju verziju ovih popularnih modela.\nDa, već dugo znamo da Hyundai planira svoj opaki i30 N model, ali nismo videli nešto mnogo detalja vezano za ovaj projekat van samog razvojnog dizajna, koji je učestvovao u Nurburging 24 Hours trci izdržljivosti. Sada, ipak, Hyndai objavljuje da će na pariski sajam doneti nešto sasvim novo i drugačije, sa imenom RN30.\nIme novog modela nije nešto naročito uzbudljivo, ali činjenica da je to neverovatno dobro stilizovani hatchback koncept, kao što možete videti sa tizer fotografija koje su nam dostupne, to ispravlja. Nemamo mnogo šta da kažemo o ovom modelu, sem da je ono što vidimo, zaista intrigantno.\nPored toga, kako ime ovog koncepta i reference na skoro otkriveni Hyundai i30 nove generacije u zvaničnom saopštenju sugerišu, RN30 će biti praktično prvi pravi i realni preview prethodno pomenutog i30 N vrelog hatchnack modela.\nSa druge strane, apsolutno ništa ne znamo o ovog novoj studiji dizajna, što potencijalno znači da možemo dosta toga otkriti na pariskom sajmu, što nas u suštini zaista raduje. Nadamo se da nas novi Hyundai RN30 koncept automobil neće razočarati kada bude otkriven u potpunosti.


Vesti - Sastanak Mreže za romska pitanja SKGO - Vesti detaljno\nSastanak Mreže za romska pitanja\nStalna konferencija gradova i opština (SKGO) organizovala je deseti sastanak Mreže za romska pitanja koji je održan 19. oktobra 2021. godine. Sastanak je zbog trenutne epidemiološke situacije održan onlajn putem, a prisutnim članovima Mreže obratili su se Ivan Milivojević, zamenik generalnog sekretara SKGO, Mirjana Ćojbašić, pomoćnica ministra u Ministarstvu za rad, zapošljavanje, boračka i socijalna pitanja, Stevan Gligorin, državni sekretar u Ministarstvu državne uprave i lokalne samouprave (MDULS) i dr Mirjana Maksimović, program menadžerka iz Delegacije Evropske unije u Republici Srbiji.\nIvan Milivojević, zamenik generalnog sekretara SKGO je izjavio da Mreža obeležava šest godina od osnivanja i istakao njen značaj na sprovođenju inkluzije Roma i Romkinja na lokalnom nivou.\n„SKGO je tokom prethodne tri i po godine, doprinela jačanju lokalnih međuinstitucionalnih mehanizama kroz sprovođenje IPA 2016 Programa. Trenutno, mi smo u završnoj fazi Programa koji traje do marta 2022. godine i posebno bih naglasio naš rad na terenu koji nije stao već je realizovan i pored otežavajućih okolnosti uzrokovanih pandemijom KOVID 19“, izjavio je Milivojević.\nMilivojević je istakao da SKGO nastoji da osnaži zajednicu kako bi aktivno učestvovala u planiranju, sprovođenju i praćenju mera za inkluziju Roma, naročito kroz primenu principa socijalnog uključivanja “sa Romima i Romkinjama za Rome i Romkinje“, a ne samo za Rome bez njihove pune participacije.\nMirjana Ćojbašić, pomoćnica ministra u Ministarstvu za rad, zapošljavanje, boračka i socijalna pitanja je istakla da je impresionirana rezultatima procesa inkluzije Roma u prethodnom periodu, a da je poseban utisak na nju ostavila posvećenost rešavanju pitanja Roma i Romkinja i kvalitet pružene podrške.\n„Nadam se da ćemo kroz IPA 2020, koja se očekuje tokom sledeće godine, uspeti da unapredimo ovu oblast prvenstveno u oblasti socijalne zaštite, obuhvatajući najugroženije kategorije u ovom slučaju Rome i Romkinje i da nastavimo sa dobrom praksom koju smo do sada imali sa Stalnom konferencijom gradova i opština“, izjavila je gospođa Ćojbašić.\nStevan Gligorin, državni sekretar u MDULS je naglasio važnost postojanja platforme kao što je Mreža za romska pitanja koja okuplja različite zainteresovane strane koje imaju različit širok spektar delovanja, ali imaju i dve zajedničke osobine, a to je da žele dobro Romima i Romkinjama i da žele dobro Srbiji.\n„Ovakve platforme su korisne i drago mi je što se ne dovodi pitanje da li je potrebno da se nastavi rad nakon okončanja projekta koji je započeo rad platforme. Rado ću uvek učestvovati u radu Mreže, jer smatram da je sinergija između različitih aktera minimum nakon koga se možemo nadati da ćemo napraviti neku suštinsku promenu za Rome u Srbiji“, rekao je Gligorin.\nOn je istakao da je MDULS bilo inicijator akcije za pomoć građanima u procesu imunizacije kada je uz podršku velikog broja nacionalnih partnera, kao i međunarodnih organizacija obuhvaćeno 18000 osoba. Gligorin je rekao da ima još puno posla na ovom polju, a naročito na jugu Srbije i najavio novu akciju koja će obuhvatiti prvenstveno 15 lokalnih samouprava koje su u najvećoj potrebi.\n„Investiranjem u zdravlje Roma, investiramo u zdravlje Srbije i ovo pitanje je pitanje svih nas na kome ćemo nastaviti intenzivno da radimo“, zaključio je državni sekretar Stevan Gligorin.\nDr Mirjana Maksimović, program menadžerka iz Delegacije Evropske unije u Republici Srbiji se zahvalila svim zainteresovanim stranama, a pre svega Stalnoj konferenciji gradova i opština i Ministarstvu za rad, zapošljavanje, boračka i socijalna pitanja i lokalnim samoupravama koje su učestvovale u programu.\n„Iako se program završava, sigurna sam da ćemo nastaviti saradnju i tokom druge faze koju će SKGO implementirati iz IPA 2020 i sigurna sam da ćemo imati priliku da sarađujemo i tokom sledećih programa koje planiramo u okviru IPA 3. Za nas je inkluzija Roma jedan od prioriteta, i značajno je da Srbija u okviru IPA 3 može da povuče više sredstava za ova pitanja jer zemlje nemaju ograničenje po pitanju budžeta, jedini je uslov da projekti budu zreli i da može veoma brzo da dođe do procesa implementacije. Rezultat ovog programa je da imamo veliki broj lokalnih samouprava koje su spremne da implementiraju projekte vezane za inkluziju Roma i Romkinja“, izjavila je Maksimović.\nTokom sastanka Mreže predstavljena je akreditovana elektronska obuka ”Socijalna inkluzija Roma i Romkinja na lokalnom nivou“, koja će trajati 8 nedelja, a planirano je da počne u prvim danima novembra. Ova obuka namenjena je zaposlenima u lokalnim samoupravama koji su zaduženi za poslove nacionalnih manjina, kao i romskim koordinatorima i drugim članovima Mobilnog tima za inkluziju Roma.\nU nastavku skupa predstavljena su i iskustva sa terena tokom pandemije, kao i nove inicijative za unapređenje stanja za inkluziju Roma i Romkinja na lokalnom nivou.


EU: Web-sajtovi ne mogu da kriju sadržaj iza „cookie wall-a“ | PC Press\n8. maj 2020. 8. maj 2020. Marijana Pečić\nOtkako je EU uvela GDPR koji je namenjen boljoj zaštiti privatnosti korisnika, veb stranicama je postalo obavezno da obaveštavaju korisnike da možda imaju kolačiće. Za one koji nisu upoznati, kolačići čuvaju korisničke informacije i koriste se kao pomoć u pamćenju korisničkih podešavanja, ali u poslednje vreme se takođe koriste za praćenje korisničkih aktivnosti na više veb sajtova.\nMeđutim, postoje neki veb sajtovi koje zloupotrebljavaju te nove propise, i skrivaju sadržaj iza onoga što je poznato kao „cookie wall“. Termin označava pop-up obaveštenje koje iskače čim korisnik pristupi sajtu, a iza njega se krije ceo sadržaj sajta kome može da se pristupi samo kada korisnik prihvati kolačiće. Izgleda da bi se ta praksa uskoro mogla okončati jer Evropski odbor za zaštitu podataka sada kaže da veb stranice koje se kriju iza cookie wall-a krše EU zakon o zaštiti podataka.\nPristanak bez slobodne volje nije regularan\nTo je zato što se prema Evropskom odboru prisiljavanje korisnika da prihvataju kolačiće bez prikazivanja sadržaja ne smatra „stvarnim izborom“, pa kao takav pristanak nije dat slobodnom voljom. Na neki način to bi bilo kao da kompanija pokušava da vam proda proizvod, gde biste prvo morali da platite proizvod pre nego što vam se pokaže šta zapravo kupujete.\nU ažuriranim smernicama se takođe navodi da, pošto korisnik odluči da se kreće po veb sajtu a nije kliknuo na dugme „prihvati kolačiće“, to ne znači da je dao saglasnost. S tim na umu, zamislimo da bi s obzirom na broj veb sajtova koji postoje, moglo biti teško primenjivati ova pravila, ali nadamo se da će ažurirane smernice regulatornim organima olakšati postupanje u skladu sa njima na veb sajtovima koji se ne pridržavaju pravila.\nTagovi: Cookie wall, EU, EU GDPR, GDPR, gdpr kolačići, kolačići, veb sajtovi\n← 150 miliona ljudi mesečno se bez unosa šifre loguje na Microsoft naloge\nPut u duboki svemir: Kina i nove kosmičke ambicije →


NEKADAŠNJI POSLANIK ALEKSANDAR DAMJANOVIĆ: Ukidanjem doprinosa za zdravstvo krši se Ustav – Portal Luca\nNEKADAŠNJI POSLANIK ALEKSANDAR DAMJANOVIĆ: Ukidanjem doprinosa za zdravstvo krši se Ustav\nDamjanović predlaže da se u zakonu izmijeni stopa doprinosa za zdravstveno osiguranje na nula odsto čime se ne bi narušila ustavna norma\nPredlog zakona kojim se ukidaju doprinosi za obavezno zdravstveno osiguranje, čime će nestati jedan od tri oblika obaveznog socijalnog osiguranja zapošljenih nije u skladu sa Ustavom Crne Gore.\nTo je za “Vijesti” kazao nekadašnji poslanik i predsjednik skupštinskog odbora za ekonomiju, finansije i budžet Aleksandar Damjanović.\nU skupštinskoj proceduri se nalazi Predlog zakona o izmjenama i dopunama Zakona o doprinosima za obavezno socijalno osiguranje kojim Vlada planira da u okviru nove poreske reforme ukine doprinose za zdravstveno osiguranje od 1. januara 2022. godine. To je jedna od mjera projekta “Evropa sad”. Plan je da država preuzme finansiranje ovih doprinosa koje su do sada plaćali poslodavci i zaposleni.\n”Ustav Crne Gore, članom 67 stav 1 precizno propisuje da je socijalno osiguranje zaposlenih obavezno”. Pošto je Zakonom o doprinosima za obavezno socijalno osiguranje, donesenim još 2007. godine, prije novog Ustava Crne Gore propisano da su vidovi obaveznog socijalnog osiguranja doprinosi za obavezno osiguranje PIO, zdravstveni i osiguranje od nezaposlenosti, ulazi se u opasan diskrecioni zahvat kojim se direktno narušava ustavna norma”, istakao je Damjanović.\nPrema njegovim riječima, nije problem ideja da se smanje stope jednog od tri vida obaveznog osiguranja, a moguće i sva tri, već je problem što se jednostranim ukidanjem zdravstvenog osiguranja (a sjutra od ove iste ili neke druge vlade, ukidanjem i doprinosa za PIO ili nezaposlenosti) ostavlja na volji Vladi da li će, kada, kako, i u kom iznosu, umjesto obaveznog doprinosa transferisati iz budžeta odgovarajuća, možda manja ili veća sredstva.\n”Šta ako Vlada predloži sjutra ili za budžet za 2023. godinu da uopšte ne prebaci Fondu za zdravstvo novac, koji inače, ovakvim rješenjem gubi svoj smisao postojanja. Koja j,e ako se ovakvo rješenje usvoji, ustavna i zakonska garancija da će se umjesto ustavno obavezujućeg socijalnog osiguranja, danas za zdravstvo, sjutra za PIO sredstva doznačavati iz budžeta. Ne ulazeći u motive ovakvog pogrešnog rješenja koje nije u skladu sa Ustavom, a razumijevajući potrebu da se smanje stope doprinosa, kako bi se rasteretila privreda i smanjila siva zona u zapošljavanju, jedino moguće rješenje koje bi sačuvalo obaveznost socijalnog osiguranja, a između ostalog i zdravstvenog osiguranja, jeste da se izmijeni postojeći predlog i da se u postojećem zakonu izmijeni stopa doprinosa za zdravstveno osiguranje i to na nula odsto”, rekao je Damjanović.\nOn je objasnio da na taj način i dalje stoji obaveza postojanja obaveznog zdravstvenog i svih ostalih socijalnih osiguranja, a državni budžet preuzima ustavnu i zakonsku obavezu da obezbijedi neophodni novac koji će nedostajati smanjivanjem stope osiguranja u konkretnom slučaju na nulu.\n”Mimo ovog, nema garancija koje je Ustav jasno propisao da će sjutra i ubuduće biti sačuvano ovaj najvažniji institut socijalne države, odnosno da se na mala vrata obavezno osiguranje prosto neće zamijeniti tzv. dobrovoljnim osiguranjem, prvo za zdravstvo, a brzo zatim i za penzijsko-invalidsko osiguranje”, zaključio je Damjanović.


NASTAVAK REHABILITACIJE ULICA – Grad Niš\n· mr · 6. avgusta 2019.\nDanas je započela rehabilitacija još jedne važne ulice u Nišu. Radnici i mašine doljevačke Vodogradnje angažovane su na rekonstrukciji kolovoza i trotoara u ulici Stanoja Bunuševca na Paliluli od raskrsnice sa Mokranjčevom do semafora u Božidarčevoj ulici. Menja se habajući, odnosno završni sloj kolovoza , a u jednom delu, zbog teških oštećenja, neophodna i zamena podkonstrukcije ulice i kompletno presvčaćenje asfaltom. Paralelno sa tim radovima, urediće se i trotoari i to sa behaton pločama sa jedne, a novim slojem asfalta sa druge, desne strane ulice.\nKako je rekao Gradonačelnik Darko Bulatović, na ovaj način Grad ispunjava obećanje dato žiteljima ovog dela Niša koji su se mnogo puta žalili na ovu saobraćajnicu i tražili njenu rekonstrukciju.\nZbog radova koi će, kako se očekuje, trajati do početka septembra, vozila javnog gradskog prevoza do 6. septebra saobraćaće izmenjenom trasom, kroz ulicu Vojvode Gojka, preko Palilulske rampe i dalje Episkopskom i Mokranjčevom, starom trasom.\nIstovremeno, danas su završeni i radovi na rehabilitaciji Prosvetne i Sinđelićeve ulice u Gornjem Matejevcu, u dužini nešto manjoj od 300 metara. Ovaj posao koštaće oko 6 miliona dinara, ali se njegovim okončanjem, kako ističe gradonačelnik Bulatović, dugotrajno rešava problem žitelja ovog dela Matejevca, a posebno mališana kojima je ovo glavni put do škole.\nSledeća objava: NIŠKI PLANINARI KREĆU NA ARARAT\nPrethodna objava: Subvencije grada u okviru Aktivne politike zapošljavanja


Na pregovorima u UN-u nije otvorena tema ‘robota ubica’ — Radio Velkaton : Radio Velkaton\n19. Decembra. 2021. Svijet\nNa pregovorima u UN-u nije otvorena tema ‘robota ubica’\nDržavni zvaničnici i učesnici kampanje izrazili su svoje razočarenje nakon što su pregovori u UN-u o autonomnim sistemima oružja, poznatim kao “roboti ubice”, prekinuti prije otvaranja teme međunarodnog sporazuma kojim bi se uredila njihova upotreba, nakon protivljenja država proizvođača.\nZa razliku od poluatuonomnog oružja kao što su dronovi, potpuno autonomno oružje nema „prekidač za ubijanje“ kojim upravljaju ljudi i umjesto tog ostavlja odluke o životu i smrti senzorima, softveru i mašinskim procesima.\nRegulacija ove industrije poprimila je novu hitnost otkako je u izvještaju UN-ovog panela u martu navedeno da se prvi napad autonomnog drona možda desio u Libiji. Ove sedmice je generalni sekretar UN-a Antonio Guterres podstaknuo 125 potpisnica Konvencije o određenom konvencionalnom oružju (CCW) da smisle „ambiciozan plan“ za nova pravila.\nAli u petak Šesta revizijska konferencija CCW-a nije zakazala dodatne pregovore u vezi razvoja upotrebe sistema smrtonosnog autonomnog oružja ili LAWS.\nDržave koje već mnogo ulažu u razvoj ovih sistema prisustvovale su petodnevnom sastanku u Ženevi, blokirajući većinu da se dogovori o koracima kojima bi se uspostavila pravno obavezujuća pravila u vezi oružja kojim upravljaju mašine.\nIzvori su nakon pregovora rekli novinskog agenciji Reuters da su Rusija, Indija i SAD bile među državama koje su se protivile novom sporazumu o LAWS-u. SAD je ukazao na dobrobiti LAWS-a, uključujući preciznost.\n„Pri sadašnjoj stopi napretka, brzina tehnološkog razvoja rizikuje da preuzme naša promišljanja“, kazao je švicarski ambasador za razoružanje Felix Baumann, izrazivši svoje nezadovoljstvo ishodom UN-ovog međuvladinog panela, koji se održava proteklih osam godina.\nŠezdesetosam država je pozvalo na uspostavljanje pravnog instrumenta u UN-u, dok se niz nevladinih organizacija bori protiv neregulisanog širenja takvog oružja i lobira za nove regulative.\nAustrijski ministar vanjskih poslova Alexander Schallenberg i novozelandski ministar za razoružanje i kontrolu oružja Phil Twyford su pozvali na razvoj novih međunarodnih zakona koji regulišu autonomno oružje. Novi koalicioni sporazumi vlada Norveške i Njemačke su obećali da će poduzeti mjere po ovom pitanju.\nMeđunarodni komitet Crvenog križa (ICRC) bio je među onima koji su izrazili razočarenje u ishod pregovora.\n“Ovo je prava propuštena prilika, a ne po našem mišljenju ono što je potrebno da se odgovori na rizike koje predstavlja autonomno oružje”, kazao je Neil Davison, savjetnik za politiku u pravnom odjelu ICRC-a, o ishodu sedmicu dugih pregovora.\nVerity Coyle, viši savjetnik u Amnesty Internationalu, je kazao „da je CCW još jednom pokazao svoju nesposobnost da ostvari značajan progres“.\n‘Povući moralnu i pravnu liniju’\nUčesnici kampanje sada vjeruju da bi možda mogao biti potreban odvojen proces od dugog niza pregovora u UN-u, kako bi se osigurao budući progres u ovom pitanju.\n“Sada je vrijeme da posvećene države preuzmu vodstvo u eksternom procesu koji može donijeti onaj vid proboja koji smo ranije vidjeli u slučaju nagaznih mina i kasetne municije”, kazao je Coyle, dodajući da je prostor za regulaciju sve manji.\nRichard Moyes, koordinator u organizaciji Zaustavimo robote ubice, rekao je da vlade “trebaju povući moralnu i pravnu liniju za čovječanstvo protiv ubijanja ljudi od strane mašina”.\n“Jasna većina država vidi potrebu da se osigura značajna ljudska kontrola nad upotrebom sile. Vrijeme da one sada povedu kako bi spriječile katastrofalne humanitarne posljedice robota ubica“, kazao je Moyes.


"ČUVAJTE SE SNEŽNOG ZIDA" Istok zemlje pogodio je neobični fenomen i izazvao HAOS NA PUTEVIMA (VIDEO)\nŠirom američkih država Njujork, Pensilvanija i Nova Engleska juče je zabeležena neobična pojava - snežni zid.\nRadi se o iznenadnom naletu obilnih snežnih padavina zajedno sa snažnim vetrom. Nacionalni meteorološki servis je izdao upozorenje na pojavu snežnog zida i savetovao ljudima da ne izlaze napolje dok ne prođe i da obrate posebnu pažnju na vožnju.\nLEDENA KATAKLIZMA U AMERICI Temperature padaju na -53 stepena, u Čikagu hladnije nego na Južnom polu (FOTO, VIDEO)\nSnežni zid uz vetrove brzine oko 80 kilometara na sat i jako lošu vidljivost napravio je haos na ulicama Pensilvanije, gde je u kratkom vremenskom roku zabeleženo oko 40 udesa.\nAmeriku je ovih dana zahvatio polarni vorteks koji je doneo rekordno niske temperature uglavnom na istoku zemlje.\nOvo je NAJVEĆA OLUJA poznata čovečanstvu (VIDEO)\nFENOMEN MEDITERANSKIH URAGANA Kako nastaju i koliko su razorni: Odnose živote i kuće, a i dalje NIKO NE UPOZORAVA NA NJIH


Izvršena verifikacija mjerila iz zakonskog mjeriteljstva u PZU POLIKLINIKA SUNCE-AGRAM Sarajevo\nObjavljeno: 18 Maj 2017 Štampa El. pošta Mjeriteljska laboratorija, imenovana od strane Instituta za mjeriteljstvo BiH, za pružanje usluga ispitivanja i verifikacije etalona i mjerila u zdravstvu u oblasti medicinskih instrumenata sa funkcijom mjerenja u Bosni i Hercegovini, izvršila je postupak verifikacije u zdravstvenoj ustanovi Poliklinika Sunce-Agram Sarajevo.\nOvim je zdravstvena ustanova Poliklinika Sunce-Agram ispunila zakonsku obavezu verifikacije svojih mjerila i za 2017. godinu, te time pokazala da pored što ispunjava zakonske obaveze, brine i o sigurnosti, tačnosti i pouzdanosti svojih mjerila, a samim tim i dijagnoze i tretmana svojih pacijenata. Verlab Team se zahvaljuje navedenoj zdravstvenoj ustanovi na profesionalnom odnosu i saradnji za vrijeme postupka verifikacije. HomeNovostiNovosti iz VerlabaIzvršena verifikacija mjerila iz zakonskog mjeriteljstva u PZU POLIKLINIKA SUNCE-AGRAM Sarajevo


Izvor: NoviMagazin.rs, 05.Dec.2019, 09:42\nEksplozija se dogodila sinoć u skijalištu Ščirk u Šleziji, a vlasti su prvo javile da su nađena četiri tela, pa zatim još dva i da se na zgarištu traga za još dvoje nestalih.\n"Sa velikom tugom moram da objavim >> Pročitaj celu vest na sajtu NoviMagazin.rs << da smo našli još dva tela, a to je još tužnije jer se radi o deci" rekao je novinarima guverner te provincije Jaroslav Vičorek.\nOn je ranije rekao da se veruje da je osam osoba bilo u zgradi kada se dogodila eksplozija.\nPo njegovim rečima osam mrtvih je izgleda konačni bilans ali spasilačke ekipe nastavljaju da tragaju u ruševinama.\nOko 200 spasilaca učestvovalo je akciji pretrage po šutu koji se dimio pošto je posle eksplozije izbio požar.\nLokalni distributer gasa PSG saopštio je da je pre eksplozije pao pritisak u dovodu gasa što bi moglo da znači da je slučajno probijen dovod za vreme radova koji se odvijaju u blizini. Ti radovi koje sprovodi kompanija specijalizovana za kanalizaciju nisu imali veze sa gasovodom.


Prvi brzi voz, od ukupno tri, koje je Srbija kupila od švajcarske kompanije Štadler stigao je u Srbiju, potvrdio je ministar građevinarstva, saobraćaja i infrastrukture Tomislav Momirović.\nDrugi i treći voz, koji će se koristiti na brzoj pruzi od Beograda do Budimpešte, trebalo bi Srbiji da budu isporučeni do kraja godine.\nJedini ponuđač koji je dostavio ponudu na tender bio je renomirani švajcarski proizvođač Štadler, sa ponuđenom cenom od 62,2 miliona evra (62.197.200 evra sa PDV).\nU pitanju su tri najsavremenije, dvospratne elektromotorne garniture, izuzetnog komfora, koje nose oznaku “JIS S 200”.\nU novom vozu ima ukupno 316 sedišta, uključujući i mesta za smeštaj osoba sa smanjenom pokretljivošću. Takođe, dostupan je internet, displeji koji pokazuju zauzetost sedišta i mini bar.\nKako je ranije najavljeno, prva deonica brze pruge Beograd – Budimpešte, od Beograda do Novog Sada, trebalo bi da bude puštena u saobraćaj do marta naredne godine, a putovanje između dva grada trajaće pola sata.\n“Dva puta dnevno će građani moći da putuju direktno od Beograda do Novog Sada i stignu za 30 minuta i to će koštati oko 1.000 dinara, bez mnogo stajanja. Neki vozovi će se zaustavljati na više stanica i vožnja će biti jeftinija, a trajaće oko 48 do 52 minuta”, rekao je ranije ministar Momirović.


Sberbank stvarno SUPER keš kredit - Telegraf.rs\n17/09/18 | 11:40\nI ove jeseni Sberbank Srbija pripremila je stvarno SUPER ponudu keš kredita.\nUz nominalnu kamatnu stopu od 7,9 odsto, odnosno efektivnu kamatu od 8,8 odsto, Sberbank vam nudi priliku da refinansirate svoje postojeće obaveze ili obezbedite dodatna sredstva za sve ono što vam je u ovom trenutku neophodno.\n- Potrudili smo se da klijentima ponudimo proizvod koji će im omogućiti da na lak, brz i jednostavan način dođu do neophodnih novčanih sredstava. Pored dodatnog keša, Stvarno super keš kredit omogućava i refinansiranje postojećih obaveza uz odlične uslove. Takođe, važno je napomenuti da svi klijenti koji apliciraju online tj. putem našeg vebsajta, mogu to da urade bez troškova obrade - izjavila je direktorka za razvoj proizvoda u odeljenu za poslovanje sa stanovništvom Mirjana Đorđević.\nDrama u Smederevu: Banka opljačkana usred bela dana


Atina podržava obnavljanje Južnog toka | Ekspres.net\nAtina podržava obnavljanje Južnog toka\nATINA, 28. marta – Projekat izgradnje gasovoda Južni tok bi mogao biti oživljen, jer bi doprineo energetskoj bezbednosti Evropske unije, izjavila je grčka ambasadorka u Rusiji Dana Magdalene Kumanaku za rusku agenciju Interfaks. “Ako ambasador Evropske unije u Rusiji Vygaudas Ušackas smatra da je to moguće, ja mogu samo da se složim sa tim. Grčka pozdravlja izgradnju gasodova na svojoj teritoriji koji će doprineti diverzifikaciji isporuka gasa i energetskoj bezbednosti”, izjavila je grčka ambasadorka, a prenosi Raša tudej. Prema njenim rečima, Grčka je aktivno podržavala ideju izgradnje Južnog toka, i takođe podržava novi projekat “Posejdon” za isporuke ruskog gasa ispod Crnog mora do Evrope, preko trećih zemalja. Ambasador EU u Rusiji, Vygaudas Ušackas, kaže da je Evropska unija spremna da obnovi razgovore sa Rusijom o projektu Južni tok, ali da on u potpunosti mora biti u skladu sa propisima Trećeg energetskog paketa koji zabranjuje proizvođačima gasa da budu vlasnici gasovoda.\nPredstavnik Rusije pri EU, Vladimir Čižov, nedavno je nagovestio mogućnost obnavljanja pregovora o Južnom toku u skorijoj budućnosti, navodeći da bi EU mogla obnoviti pregovore sa Rusijom, pošto će evropska tražnja za ruskim gasom porasti. Zvanična Moskva je 2014. godine obustavila gradnju Južnog toka, jer EU nije dala podršku ovom projektu. Cilj obustavljenog gasovoda Južni tok, vrednog više milijardi dolara, bilo je dopremanje 63 milijarde kubnih metara ruskog gasa godišnje do Evrope ispod Crnog mora i preko zemalja Balkanskog polustrva.\nTEŠKA VREMENA ZA NEMAČKU PRIVREDU: Biznis bez granica Dogovorena rusko-srpska saradnja u turizmu PAD CENA NAFTE: Uvoznici dobitnici, a izvoznici gubitnici ! RUSKI MEDIJI : Zeleno svetlo za “Fijat” u maju ?


Tag / Naftogas / Vesti online\nVestionline,spuntiknews 0 komentara\nUkrajina pokrenula "plan B" zbog izgradnje "Severnog toka 2"\nKompanija "Naftogas" Ukrajine počela je da realizuje "plan B" u vezi sa izgradnjom "Severnog toka 2", izjavio je za televiziju "ZIK" izvršni direktor ukrajinske kompanije Jurij Vitrenko.\nUkrajina ucenjuje Rusiju: Transport gasa može, ali...\nUkrajinski "Naftogas" spreman je da ostavi trenutne tarife za transport ruskog gasa u periodu od 2020. do 2028. godine ukoliko ruski "Gasprom" dâ saglasnost da će tim gasovodom slati najmanje 110...\nUkrajinska kompanija Naftogas će izaći pred sud kako bi pokušala da zapleni Gaspromove aktive u Evropi, kaže zamenik direktora Naftogasa Jurij Vitrenko.\nPorošenko: Rusija će biti razrušena\nUkrajinski predsednik Petro Porošenko optužio je Moskvu da ne poštuje zakonodavstvo i međunarodno pravo kada je reč o sporu između ruske gasne kompanije "Gasprom" i ukrajinskog "Naftogasa", kao...\nRusko-ukrajinski gasni spor – ima li Evropa razloga za brigu\nPosle trgovinskog rata oko čelika sa Amerikom, evropskom tržištu prete nove tenzije zbog rusko - ukrajinskog spora u vezi sa gasom. Zbog odluke Arbitražnog suda u Stokholmu da ukrajinskom...\nAktivnosti ukrajinske vojske u Crnom moru predstavljaju provokaciju i stvaraju realnu pretnju za rusku ekonomiju, međutim ruska flota zasad uspešno rešava te probleme, izjavio je rukovodilac...\nUkrajina odbrusila Rusiji, na pomolu gasni rat\n"Naftogas Ukrajine" je saopštio da ne namerava da plati račun "Gasproma", u iznosu od 5,3 milijarde dolara.\nUkrajinska strana izrazila je spremnost da od Rusije kupi od 1,5 do četiri milijarde kubnih metara gasa ove zime. Rusija je potvrdila da je spremna da omogući isporuku gasa u Evropsku uniju i...


ECB upozorava na potencijalni balon na finansijskom i tržištu nekretnina - Impuls\nObjavljeno: Četvrtak, 18 Novembar 2021 12:05\nEvropska centralna banka upozorila je da je finansijsko i tržište nekretnina precijenjeno, i da je u takav položaj došlo prije svega zbog brzog ekonomskog oporavka, niskih kamatnih stopa i velikih paketa pomoći koji su dijeljeni tokom pandemije.\nU svom polugodišnjem Izvještaju o stabilnosti, ova institucija je kao jedan od najvećih rizika za EU istakla ranjivosti finansijskog i tržišta nekretnina, ali i rast korporativnog i državnog duga, kao i sve rizičnije ponašanje kompanija.\nTo rizično ponašanje ogleda se između ostalog i u riskantnim investicijama, posebno onim egzotičnim, koje su podložne slabijoj regulativi.\nU međuvremenu, inflacija u eurozoni je nastavila da raste, pa je sa septembarskih 3,4 odsto u oktobru porasla na 4,1 procenta. Ipak, Evropska centralna banka je mišljenja da je ovaj rast cijena samo privremen i da će usporiti u narednoj godini.\nS druge strane, neki učesnici na tržištu smatraju da ECB potcjenjuje inflatorne pritiske i da će morati da koriguje svoje procjene.


M&I Systems, Co. ove godine obeležava 30 godina poslovanja - 30 godina inovacija, učenja i uspeha.\nStrategija M&I Systems, Co. je oduvek u svom fokusu imala razvoj inovativnih rešenja koja će svim našim klijentima omogućiti digitalizaciju procesa i transformaciju poslovnih modela. U skladu sa tim, naša kompanija je odlučila da svojim klijentima ponudi novu uslugu, elektronsku razmenu podataka, koja je omogućena kroz saradnju sa kompanijom Moj E-račun.Moj-eRačun je servis koji je...\nM&I Systems, Co. ove godine obeležava 30 godina poslovanja - 30 godina inovacija, učenja i uspeha. Kompanija osnovana 23. januara, 1991. godine kao Management & Information Systems Company, danas, nakon tri decenije poslovanja važi za regionalnog lidera u svetu poslovnog softvera i digitalne transformacije u domenu različitih poslovnih procesa i industrijskih grana. U protekllih 30 godina...\nKao rezultat zahteva tržišta i činjenice da sveprisutna digitalizacija pretvara svet u podatke, primoravajući kompanije da postanu, u poslovno inteligentnom kontekstu, više data-driven, M&I Systems, Co. je razvio aplikaciju Beyond Smart Reports. Ova aplikacija je deo Beyond Business Suite-a i omogućava transformaciju poslovnih podataka u moćnu vizalizaciju, višedimenzionalni pregled...\nStrateška saradnja BDO Austrija i M&I Systems, Co. koja traje od osnivanja M&I Systems, Co. GmbH u Gracu, zasnovana je na razvoju našeg poslovanja i pozicioniranju na tržištu Evropske unije. Do sada su područja saradnje podrazumevala oblasti kao što su SAP, BI, RPA, BPM i razvoj. Međutim, projektom koji je za cilj imao razvoj aplikacije Beyond Global Mobility, naša saradnja dobila je...


Zoran Kukobat: U četvrtak konačna odluka o kreditu IRB-a | Palelive.com\nPočetna Regija Istočno Sarajevo Zoran Kukobat: U četvrtak konačna odluka o kreditu IRB-a\nISTOČNO SARAJEVO – Vršilac dužnosti direktora “Energoinvestove” Rasklopne opreme /RAOP/ Zoran Kukobat nada se da će Vlada Republike Srpske i resorno ministarstvo do četvrtka, 1. novembra, donijeti konačnu odluku o mogućnosti kreditiranja ovog preduzeća, što je preduslov za oživljavanje proizvodnje u ovoj fabrici.“Na jučerašnjem sastanku u Banjaluci dobio sam informacije od predstavnika resornog ministarstva da će Vlada napraviti dodatne analize do utorka, 30. oktobra, kada bi trebalo da budu izvršene dodatne konsultacije, tako da bi u četvrtak mogla biti donesena konačna odluka o mogućnosti kreditiranja RAOP-a”, rekao je Kukobat Srni.\nOn je pojasnio da svoj optimizam zasniva na činjenici da RAOP ima potpisane ugovore vrijedne pet miliona KM, od kojih se dio ugovora odnosi i na poslove sa zemljama EU.\n“Imajući u vidu spremnost radnika da rade, njihovo znanje i vještine, još uvijek sam optimista da ćemo u četvrtak dobiti dobre vijesti i nastaviti da radimo. Naši radnici su sve poteškoće do sada podnosili junački i samo oni znaju koliko su snage uložili da ispune obaveze iz prethodnih ugovora”, istakao je Kukobat.\nPrema njegovim riječima, ako kredit bude odobren, sredstva će RAOP-u biti plasirana u tranšama, u početku po dva ili tri miliona jednokratne hitne pomoći.\nOva sredstva bi omogućila nabavku repromaterijala i isplatu jednog dijela zaostalih plata radnicima, koji su, kako je istakao, možda i najzaslužniji i najzainteresovaniji za prevazilaženje krize u fabrici.\n“Kreditiranje bi trebalo da bude okončano na proljeće. Najvažnje da dobijemo ove prve tranše koje će omogućiti obnovu proizvodnje i nastavak realizacije ugovora”, smatra Kukobat.\nOn je naglasio značaj prevashodne realizacije ugovora za tržište EU, kao i obnavljanja ugovora sa “Hrvatskim cestama”.\n“Smatram da RAOP ima svijetlu perspektivu, posebno imajući u vidu tržišnu poziciju i kvalitet proizvoda. Na kraju krajeva, Vlada Republike Srpske sve vrijeme stoji iza nas, što nam je omogućilo da imamo potpuno drugačiji tretman i kod investitora i kod dobavljača jer su oni znali za tu podršku”, rekao je Kukobat.\nPredsjednik Vlade Republike Srpske Aleksandar DŽombić i predstavnici Ministarstva industrije, energetike i rudarstva i Ministarstva finansija najavili su da će naredne sedmice utvrditi smjernice za rješavanje problema preduzeća “Energoinvest – Rasklopna oprema” Istočno Sarajevo, kao i za menadžment kompanije.\nPrethodni članakIzvještaj zbog namještanja konkursa\nNaredni članakUdarao ženu po glavi


Golmanov strah od jedanaesterca - Pančevo.city\nPosle odličnog starta na terenu SNP-a, reprezentacija iz Hrvatske sa kapitenom Igorom Vukom Torbicom otvorila je peti po redu Šekspir festival. Narednih dana odigrale su se značajne pozorišne utakmice između Švajcarske, Španije, Francuske, Srbije, SAD-a i Nemačke. Reprezentacije ovih zemalja pokazale su besprekornu kondiciju i dobru igru koja im je zasluženo obezbedila očekivani plasman u finale. Vremenske prilike nisu išle u prilog našim igračima, pa su prve dve utakmice prebačene u zatvoreni stadion Srpskog narodnog pozorišta umesto na planirani teren čortanovačke vile „Stanković”.\nSelektori druge po redu planirane utakmice odigrane u petak: Jan Duivendak i Rodžer Bernat napravili su odličnu selekciju ekipe, pa su utakmicu: „Please, continue” – suđenje Hamletu odigrali pravi advokati, sudije i veštaci. Jedini igrači (stvarni glumci) selektovani od strane kapitena Milivojevića, bili su Aleksandra Nikolić na poziciji Gertrude i naše mlade nade Aleksandar Milković na poziciji Hamleta i Jelena Đulvezan na poziciji Ofelije. Ideja selektora Rodžera Bernata i Jana Dujvendaka sastojala se u suđenju Hamletu za ubistvo Polonija, a njihov koncept igre podrazumevao je uključivanje timova profesionalnih pravnika koji su predstavljali sudiju, tužioca i advokate odbrane (levog beka), dok su članovi porote birani iz publike. U utakmici su regrutovani lokalni profesionalci iz oblasti prava iz stvarnog života koji su se nadmetali u simulaciji suđenja Hamletu. Ovo je bio jedan pravi pravni spektakl koji je doneo stvarnu dramu i postavio pitanje – šta je istina i ko je stvarni krivac?\nSledećeg dana, a trećeg dana Šekspir-Mundijala, sastala se ekipa iz Čikaga, tim Q-gents, pravi „Vitezi iz Verone”, koji su nam priredili nesvakidašnji muzičko-scenski doživljaj, smeštanjem čuvene Šekspirove drame u današnjicu, tačnije – američku srednju školu. Uz beskrajno dobru igru, fenomenalno adaptiran scenario, duhovite replike, tim Q-gents, opravdao je svoju nadaleko poznatu reputaciju izvrsnih neo-šekspirijanskih igrača/izvođača. Uz brojne reference na poznate tinejdžerske filmove, i omaž američkom centarforu Travolti, Q-gents je priredila publici nezaboravan doživljaj i nesvakidašnje iskustvo.\nPoslednjeg dana prvenstva, reprezentacija Nemačke i njihov tim „Mletački trgovac”, sastao se u prelepom ambijentu vile „Stanković”. Odlična, britka igra, iskusni igrači, (što je, inače i karakteristika reprezentacija Nemačke), pružila su nam jedno klasičnije iskustvo, što ne umanjuje opšti utisak, donekle već viđenog. Kapiten tima Vera Kreyer kao i Benjamin Plath, na poziciji desnog beka, strateški dobro i iskusno, poveli su celu ekipu u odličnu utakmicu sa očekivanim produžecima.\nJoš jedno Šekspir-prvenstvo je za nama, i poput poruke selektora Švajcarske, Francuske i Španije i mi poručujemo selektoru Milivojeviću,\nIgor Vuk Torbica Nikita Milivojević pozorište Šekspir festival


Ako ste pokušavali, zaboravite na izbegavanje plaćanja putarina - Bizlife.rs\n10:55 Beograd, 14/12/2018\nNa autoputu Beograd – Niš dogodine će biti postavljeno 56 kamera koje će snimati vozače koji budu pokušali da izbegnu da plate putarinu na naplatnoj rampi.\nPredstavnik „Puteva Srbije“ Darko Savić kazao je za list da godišnje 35.000 vozila izbegne plaćanje putarine, jer je zabeležen njihov ulazak na autoput, ali ne i kada i gde su izašli.\n„Oni su, naravno, izašli na nelegalan način, a ne kroz naplatnu stanicu“, rekao je Savić i dodao da „to znači da je to vozilo prošlo kroz žicu“, te da vozači i stanovnici mesta duž autoputa seku žicu i razgrađuju je.\nPrema njegovim rečima, takvi vozači prave „višestruku štetu“, jer se tako pravi materijalna šteta, bez ograde životinje mogu izaći na put, a država trpi i štetu zbog neplaćanja putarina.\n„Godišnje imamo oko 35.000 odbeglih vozila, što nije mnogo u odnosu na 50 miliona vozila kojima ‘Putevi Srbije’ naplate putarinu. Naglašavamo da je naša intencija da naplatnost putarine, koja je i sada rekordna na svetu 99,92 procenta, podignemo na 100 odsto“, kazao je Savić.\nOn je dodao da će biti pokrenut „RDS-TMC radio sistem“ koji će vozače preko radija obaveštavati o stanju na autoputu, naplatnim stanicama, graničnim prelazima, zastojima, kao i o meteorološkim uslovima.\nputarina rampe kamere


Auto osiguranje - Autopilotu će i dalje trebati pomoć\nAutopilotu će i dalje trebati pomoć\nGiganti sad traže način da sačuvaju ulogu vozača u kolima\nKompanija “Dženeral motors” odložila je početak prodaje “kadilaka” koji bi se samostalno kretao putem, što je pre dve godine bilo najavljeno za ovogodišnju jesen.\nTa kompanija nije objavila razlog odlaganja, a ranije je rekla da želi da usavrši metod koji će obezbediti da vozač obraća pažnju na put, čak i kada je autopilot uključen.\nIstraživanja su pokazala da su nepažnja i preterano oslanjanje na tehnologiju uzrok udesa u nizu oblasti u kojima je automatizacija odmakla, a aktivna pažnja je potrebna i za vožnju.\nPrimer je pogibija Džošue Brauna iz Kantona u Ohaju, vlasnika tehnološke kompanije koji je nedavno poginuo u svom automobilu “tesla” jer autopilot nije reagovao na prepreku na putu. Braunov automobil se sudario sa kamionom i smatra se da je pravi razlog sudara bila opuštenost vozača uz potpuno oslanjanje na autopilota.\nKompanija “Tesla” je zato upozorila vozače da drže ruke na volanu iako je autopilot uključen ili će vozilo automatski usporiti, a na kraju i zaustaviti.\nKompanija “Audi” planira da 2018. godine za model A7 napravi sistem koji će nadzirati lice vozača i pokrete očiju, a zatim i usporiti auto ukoliko kompjuter utvrdi da vozač ne obraća pažnju.\n“Dženeral motors” priprema sistem “super kruz” koji će, uz pomoć kamera i radara držati auto na sredini kolovozne trake i na bezbednoj udaljenosti od drugih vozila. Sistem će zaustavljati auto ako se saobraćaj zaustavi i ponovo ga pokretati kada saobraćaj krene, ali će moći da se koristi samo na auto-putevima sa odvojenim kolovoznim trakama.\n“GUGL” DRUGIM SMEROM\nNa drugoj strani izdvaja se tehnološka kompanija “Gugl” koja pravi potpuno automatsko vozilo.\nPo njihovoj viziji taj automobil uopšte ne bi imao ikakve komande dostupne putnicima.


Španija ipak na samitu u Zagrebu: Dolazimo, Kosovo za nas nije država - 31.01.2020, Sputnik Srbija\nStalno predstavništo Španije u EU potvrdilo je za Tanjug da zvanični Madrid neće bojkotovati EU-Zapadni Balkan samit u Zagrebu. 31.01.2020, Sputnik Srbija\n19:37 31.01.2020 (Osveženo: 19:41 31.01.2020)\n„Delegacija Španije biće, kao zemlja članica EU, prisutna na zagrebačkom samitu“, stoji u saopštenju stalnog predstavništva Španije u Briselu.\nU saopštenju se dodaje da će u zavisnosti od konfiguracije samita i Španija odrediti „nivo“ svog predstavljanja.\nPovodom spekulacija u medijima da će Madrid bojkotovati predstojeći EU-Zapadni Balkan samit u Zagrebu zbog prisustva Prištine, iz stalnog predstavništva Španije pri EU dodaju da prisustvo Madrida u Zagrebu ne menja „stabilnu poziciju“ Španije o nepriznavanju Kosova kao države.\n„Ovu poziciju delimo sa još četiri države članice EU i sa 80 drugih zemlja u različitim regionima sveta, u skladu sa međunarodnim zakonom i UN sistemom“, zaključuje se u saopštenju prosleđenom Tanjugu.\nPremijer Španije Marijano Rahoj je na prethodnom samitu EU-Zapadni Balkan, održanom 2018. godine u Sofiji, odbio da sedi za istim stolom sa predstavnicima Prištine.\n„Zvanični Madrid ne priznaje nezavisnost, a samim tim ni mogućnost napredovanja ka članstvu u EU“, glasila je tadašnja pozicija Španije.\nZagrebački samit će biti održan između 6. i 7. maja.


Beta\t 18. maja 2016. 11:20\nMinistar spoljnih poslova Srbije Ivica Dačić izjavio je danas da je migrantska kriza izazov bez presedana za Evropu, za koji je potreban jedinstven odgovor svih evropskih država.\nDačić je na ministarskom sastanku Saveta Evrope u Sofiji rekao da je Srbija jedna od zemalja na udaru velikog talasa migranata, ali da ulaže velike napore kako bi taj problem rešavala na najhumaniji način, uz odgovarajući prihvat, privremeni smeštaj i pristup informacijama o proceduri azila.\n“To predstavlja veliko opterećenje za našu zemlju, koja inače ima velika i bolna iskustva sa izbeglicama i interno raseljenim licima. Smatramo da migrantska kriza zahteva odlučan i pre svega jedinstven i koordinisan odgovor svih evropskih država”, rekao je Dačić.\nŠef srpske diplomaije je ocenio da Savet Evrope raspolaže instrumentima kojima može doprineti rešavanju problema u kriznim područjima, kroz angažovanje na planu očuvanja demokratije, zaštite ljudskih i manjinskih prava i vladavine prava, u domenu ustavnih i zakonodavnih reformi u pravosudju, kao i u borbi protiv korupcije.\nNa sednici u Sofiji ministri razmatraju izveštaj generalnog sekretara Saveta Evrope o stanju demokratije, ljudskih prava i vladavine prava u Evropi, borbu protiv ekstremizma i radikalizma, reagovanje na izbegličku krizu, kao i kako da se dugoročno obezbedi efikasnost sistema Evropske konvencije o ljudskim pravima\nDačić je izrazio uverenje da jedini efikasan odgovor na izazove u Evropi zajedničko angažovanje svih članica i da svako angažovanje Saveta Evrope u politički nestabilnim ili kriznim situacijama treba da počiva na konsenzusu svih članica.\n“Sa velikom pažnjom smo analizirali Treći izveštaj generalnog sekretara Saveta Evrope o stanju demokratije, ljudskih prava i vladavine prava o izazovima sa kojima je Evropa danas suočena. Delimo zajedničku zabrinutost u vezi sa problemima koji su prepoznati u ovom izveštaju. Terorizam, migrantska kriza, nestabilnost i sukobi u pojedinim delovima našeg kontinenta, kao i ekonomska kriza, predstavljaju svojevrsnu pretnju osnovnim vrednostima koje Savet Evrope nastoji da zaštiti”, naveo je Dačić.\nDačić je rekao da Savet Evrope treba da nastavi aktivnosti na Kosovu radi efikasne primene principa i standarda u domenu demokratije, zaštite ljudskih i manjinskih prava, vladavine prava i zaštite kulturnog nasledja, dodajući da je za Srbiju jedino prihvatljivo statusno neutralno angažovanje Saveta Evrope na Kosovu uz poštovanje Rezolucije 1244 Saveta bezbednosti UN.\nNa ministarskoj sednici Saveta Evrope u Sofiji predsedavanje tom organizacijom od Bugarske preuzima Estonija.


Međunarodni sajam turizma i ugostiteljstva krajem oktobra u Skenderiji – Senzor.ba\nKantonalno javno preduzeće Centar Skenderija od 24. do 26. oktobra organizira 40. međunarodni sajam turizma, ugostiteljstva i turističku berzu, s ciljem afirmacije domaće turističke ponude i pontencijala.\nTema ovogodišnje manifestacije bit će gastro turizam. S tim u vezi organizator je uspostavio saradnju s Udruženjima kuhara i barmena na pripremanju raznovrsnih programskih sadržaja.\nDirektor JKP Centar Skenderija Amer Kapo na pres-konferenciji je kazao da ovaj festival turizma, u vrijeme sve većeg interesa za turističke potencijale ovog dijela Evrope, okuplja turističku ponudu BiH i pozicionira njeno mjesto u Evropi.\n– U zadnje dvije godine promijenili smo koncept, tako da to nije samo sajamska manifestacija, gdje se predstavljaju turističke agencije i turistička berza, već je sarajevski festival, koji je spoj umjetnosti, kulture i turizma. U tri dana građani će imati šta da vide u centru Skenderija. Trudimo se da iz godine u godinu nadograđujemo Sajam turizma. Na sajmu će biti prezentirane strane i domaće turističke ponude, zatim održana predavanja, promocije modne revije i kulturno-umjetnički program, koji će turistički radnici ponuditi široj publici – kazao je Kapo.\nNajavio je da organizatori tokom sajma pripremaju veliko iznenađenje, koje će se 26. oktobra održati na platou Skenderije, a radi se o obaranju Guinnissovog rekorda u serviranju 13.000 palačinaka.\nPredstavnici udruženja kuhara i barmena Nermin Hodžić i Edis Duvnjak najavili su da će tokom sajma, 24. i 25. oktobra, biti održan i Initernacionalni kup kuhara i poslastičara, te Internacionalni kup barmena, kao i “oživljavanje” starog jelovnika u jednom od sarajevskih hotela.\nU segmentu stručnog programa, 25. oktobra u prostoru Doma mladih bit će organizirana Prva stručna regionalna konferencija o bh. turizmu, na kojoj će učestvovati renomirani profesori iz BiH i regiona, te predstavnici institucija i uspješni turistički radnici.


Tokom vikenda su na programu svi mečevi 4.kola Super lige Srbije u takmičarskoj sezoni 2018/19. Bićete u prilici da pratite direktan televizijski prenos tri izuzetno zanimljiva susreta, i to: Radnički Niš – Voždovac, Zemun – Partizan i Crvena zvezda – Spartak ŽK.\nRADNIČKI NIŠ – VOŽDOVAC (petak 10.avgust, 20:00 časova, TV Arena sport 3)\nPrvi meč 4.kola Super lige Srbije igra se u Nišu gde domaći Radnički dočekuje goste iz Beograda, ekipu Voždovca. Biće to duel dva izuzetno kvalitetna tima koji će i ove sezone voditi borbu za sam vrh tabele, pa treba očkivati izuzetno zanimljivu i neizvesnu utakmicu. Nišlije su sezonu započele pobedom nad ekipom Proletera (3:1), usledio je potom poraz u Beogradu od Crvene zvezde (2:0), da bi prethodnog vikenda stigli do novog trijumfa savladavši ekipu Dinama iz Vranja (2:0). Gosti su na startu sezone savladali ekipu OFK Bačka (1:0), da bi potom usledili porazi od ekipa Proletera u Novom Sadu (2:1) i Crvene zvezde na Dušanovcu (1:2). Tokom prethodne sezone dva tima su odigrala tri međusobna susreta, jedan je završen remijem, dok su druga dva završena pobedama domaćina tih susreta. Obezbeđen je direktan televizijski prenos ovog susreta na trećem programu TV Arena sport sa početkom u 20:00 časova.\nZEMUN – PARTIZAN (nedelja 12.avgust, 17:00 časova, TV Arena sport 1)\nJedan od najzanimljivijih mečeva 4.kola Super lige Srbije igra se u Zemunu gde istoimeni superligaš dočekuje ekipu Partizana. Oba tima su sezonu započela ispod očekivanog nivoa, što je dovelo do promena u stručnim štabovima, pa treba očekivati veliku borbu za važne bodove. Zemunci su u prva dva kola odigrali nerešeno sa ekipama Čukaričkog (1:1) i Vojvodine (1:1), da bi prethodnog vikenda pretrpeli poraz od ekipe Radnika u Surdulici (2:1). Crno-beli su nakon startnog poraza od ekipe Radnika (1:0) u narednom kolu savladali ekipu novog superligaša Dinama (0:1), da bi prethodnog vikenda na svom terenu odigrali nerešeno sa ekipom Mladosti (0:0). Tokom prethodne sezone dva tima su odigrala tri međusobna susreta, dva u šampionatu i jedan u Kupu Srbije. Dva su završena pobedom crno-belih, dok je treči završen nerešenim rezultatom. Obezbeđen je direktan televizijski prenos ovog susreta na prvom programu TV Arena sport sa početkom u 17:00 časova.\nCRVENA ZVEZDA – SPARTAK ŽK (nedelja 12.avgust, 19:00 časova, TV Arena sport 1)\nDerbi meč 4.kola Super lige Srbije igra se u Beogradu gde domaća Crvena zvezda dočekuje goste iz Subotice, ekipu Spartak Ždrepčeva krv. Oba tima su nas tokom minule nedelje predstavljala u Evropi, sigurno će biti prisutan i umor, pa treba očekivati kombinovane sastave i veliku borbu. Crveno-beli su na startu sezone zabeležili tri trijufa, prvi protiv novog superligaša Dinama (0:3), potom i protiv ekipe Radničkog (2:0), a prethodnog vikenda savladali su na gostovanju i ekipu Voždovca (1:2). Subotičani su na startu slavili u duelu sa Mačvom (1:0), da bi potom pretrpeli poraze od ekipa OFK Bačka (2:1) i Proletera (0:3). Tokom prethodne sezone dva tima su odigrala tri međusobna susreta, a Beograđani su sva tri rešili u svoju korist. Obezbeđen je direktan televizijski prenos ovog susreta na prvom programu TV Arena sport sa početkom u 19:00 časova.


nedelja, 30. jun 2019, 16:00\nGost 363. emisije je fudbaler i trener Miroslav Vukašinović. Već kao sedmaestogodišnjak je debitovao za prvi tim Sloge iz Užičke Požege. Ubrzo je prešao u Slobodu iz Užica za koju je igrao od 1965-1971..\nTokom sedamdesetih je bio član jedne od najboljih generacija novosadske Vojvodine sa kojom je 1977. trijumfovao u Srednjeevropski kup. Sa Laskom je osvojio Kup Austrije i bio kapiten tima, a igrao je i za tamošnji Viner šport klub.\nKao trener, jedinstven je jer je vodio sva 4 novosadska kluba: Vojvodinu, Novi Sad, Kabel i Slaviju. Bio je selektor Salvadora i instruktor Svetske fudbalske federacije.\nU emisiji će između ostalog govoriti o začetnicima fudbala u Užičkoj Požegi. Zbog čega užička Sloboda nije ostvarila više domete, iako je imala vrhunske fudbalere? Kako je iz Slobode umesto u Partizan, prešao u Vojvodinu? Kakav su uticaj na njegovu karijeru imali fudbalski velikani Vujadin Boškov i Todor Veselinović? Kako je zaraćene strane u Salvadoru pomirio na fudbalskom terenu? Zbog čega mu je Đorđe Balašević posvetio pesmu Život je more?...\nRadio Beograd Prvi program od 16 do 17 časova


8.dan Festivala "Plivske omahe" - JU „Agencija za kulturno-povijesnu i prirodnu baštinu i razvoj turističkih potencijala grada Jajca“\n8.dan Festivala “Plivske omahe”\nBliži se kraj ovogodišnjeg Festivala “Plivske omahe 2016.“. Predzadnji dan ove manifestacije biti će obilježen predavanjem o „Vjerskim simbolima u javnom prostoru“ sa učesnicima Dragom Bojić i Dževadom Hodžić. Predavanje će se održati u salonu Doma kulture sa početkom u 17:00 sati.\nU salonu Doma kulture, u 19:00 sati, počinje promocija knjige „Hasan Kjafi Pruščak“ autora Elvira Duranovića. Promociju će održati Sumeja Ljevaković-Subašić i Elvir Duranović.


Zoja Zec Piling za telo - Idealno.rs\nPočetna / Lepota i zdravlje / Kozmetika i higijena / Nega tela / Zoja Zec Piling za telo\nZa ovaj proizvod trenutno nema ponude. Poslednja je bila dostupna 18. 05. 2022 po ceni 900,00 DIN u Shoppster.rs\nEVELINE - BRAZILIAN BODY - EXPRESS BODY BRONZING FOAM 150ml\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Zoja Zec Piling za telo i izberi najbolju. Nega tela iz kategorije Kozmetika i higijena je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Zoja Zec Piling za telo i vidi da li ti odgovara ili pogledaj druge proizvode brenda --UNKNOWN--. Opis i tehnički podaci proizvoda Zoja Zec Piling za telo se mogu razlikovati od onih u internet prodavnici u kojoj obavljaš kupovinu. Zoja Zec Piling za telo je dostupan u prodavnici po ceni, koja je navedena pored svakog prodavca u meniju "Prodavnice".\nGarantne uslove za Zoja Zec Piling za telo proveri u prodavnici u kojoj nameravaš da obaviš kupovinu. Slika za Zoja Zec Piling za telo je simbolična, zato se pre kupovine u prodavnici uveri da je proizvod isti.\nPiling za telo je specijalno formulisana mešavina prirodnih sastojaka koji blagotvorno deluju na suvu kožu, celulit, strije i akne. Pržena zrna kafe. Visoki sadržaj kofeina sveže samlevenih zrna kafe stimuliše cirkulaciju krvi i aktivno deluje na celulit, strije, psorijazu, proširene vene, ekceme, akne i ožiljke.


Naslovna/Društvo/Pola milijarde duga Fondu PIO (VIDEO)\nEkonomista Zoran Pavlović poručuje da vječita boljka Republike Srpske jesu javna preduzeća i javne institucije. ” Dugoročnog rješenja nema dok god se ne sankcionišu oni koji ne rade kako treba. Povlaštena su javna preduzeća u odnosu na privatna”, tvrdi Pavlović.\n“Dugovanja koja su se godinama gomilala su sistemski problem. Očigledno da rješenja nema, s obzirom da ne postoji volja da se to riješi, a još veći problemi u zdravstvu se prave gomilanjem nemedecinskog kadra.”, kaže poslanik SDS-a u NSRS Davor Šešić.\n“Najveći problem je što sav operativni posao pada na teret radnika u zdravstvu kada želi da ode u penziju. Mora da potražuje ostvarenje pojedinačne penzije i sređuje svu potrebnu papirologiju za penziju za koju je efektivno radio prethodnih godina”, kaže Jelena Trivić, ekonomista.